text:
Aruba a keda den shock. Unda husticia a keda, otronan ta puntra. Unda cos a bay fout. E fout sigur no ta den man di Hues, cu ta e ultimo di e cadena cu ta ricibi for di OM loke cu e team di Recherche a logra investiga. Si esaki no ta cumpli cu ley exii, e no por bay di acuerdo cu un demanda di castigo. Esaki ta loke a pasa den e caso di Poentje Castro.
No ta e fiscal mes tampoco, pero su hefe ta esun cu ta dicidi si e procesverbaal tin suficiente material di prueba pa hib’e dilanti mesa verde.
Den e caso di Poentje Castro for di tempo cu e crimen a tuma luga, e Fiscal encarga no a sinti pa hiba e caso dilanti pa motibo cu ta mira cu tin hopi buraco den e investigacion. Pero pakico no a duna instrucción na Recherche e tempo ey kico pa haci pa logra haya mas prueba, no ta conocí. E consecuencia ta cu awe tin un sentencia cu ta laga e único sospechoso bay liber. Y famia di e victima Poentje Castro cu hopi pregunta.
Anderson Rasmijn
Dia 23 di december, 2010 a haya Poentje Castro tira den cura di su cas. A instala un team special, cu no a duna e resultado spera pasobra loke cu a produci na evidencia no tabata suficiente pa detene Anderson Rasmijn, según fiscal a bisa e tempo ey.
Dies aña despues a uza e mesun evidencianan, cu un procesverbaal original cu a perde, a dicidi di hiba e caso Corte, coriendo un riesgo cu Hues por laga e acusado liber.
Fiscal a keda insisti cu asesinato premedita (moord) ta proba pa cual, hunto cu otro acusación, a pidi un castigo di 16 aña.
Sentencia di Hues dia 24 di mei den oranan di atardi, a mustra cu Fiscal a asumi mucho. Pasobra e tabata den bisindario y a mir’e ta core, e ta esun cu a mata Poentje Castro. Pero no por a señale dilanti cas di e victima. Tampoco a demostra cu e tabatin un arma den su man. E mester tabata core camino pa por a staciona su auto te dos caya schuin mas leu di e caso, bay te na cas di e victima, warda te ora cu e Sali paf opa recoge su auto y stacione den cura, pa e bula su dilanti y tir’e mata. Y despues core hopi rápido pa yega su auto bek. Tur esaki den un lapso di mas o menos 10 minuut.
Hues no a comprende tampoco di con ta papia di asesinato premedita y no ta duna e motibo cu e acusado Rasmijn tabatin pa mata Poentje Castro. No tin ningún declaración cu el a haci e menasa aki y pa ki motibo. E acusado mes a nenga di a mata pero si ta admiti cu a bay cumpra droga den e área ey. El a core pa motibo cu e tabatin droga den su poder y no sa si nan por ataca’e pesey.
Testigonan a scucha scooter, pero no a investiga esaki.
Tur loke ta para den e sentencia ta mustra cu tin hopi indicación, pero tin duda den tur loke a bini dilanti. No solamente mestrer proba e delito legalmente pero Hues mester ta convenci cu e homber ey ta esun cu a mata. Den e caso aki Hues a conclui cu tin duda. P’esey a declar’e liber.
Ministerio Publico ta bay evalua e caso aki, si nan ta apela. Probablemente esaki lo tuma luga pasobra no por bisa of laga un sentencia den un caso asina grandi pasa sin mas. Si ta bay haya mas evidencia den e tempo nos dilanti ta duda pasobra demasiado tempo a pasa caba.
Caso asesinato di Poentje Castro ta keda cu hopi pregunta
Aruba a keda den shock. Unda husticia a keda, otronan ta puntra. Unda cos a bay fout. E fout sigur no ta den man di Hues, cu ta e ultimo di e cadena cu ta ricibi for di OM loke cu e team di Recherche a logra investiga. Si esaki no ta cumpli cu ley exii, e no por bay di acuerdo cu un demanda di castigo. Esaki ta loke a pasa den e caso di Poentje Castro.


c: text/html

text:
Desde aña pasa Richard Kock ta pasando den un momento fastioso y e mester di yudansa di instancia como henter comunidad. El a haya stroke y tambe su cas a kima, pero e no ta haya yudansa.
Richard Kock, ciudadano den necesidad, a haya TIA, esta un stroke, y constantemente su cabes ta draai y e no tin un entrada. Su cas a kima y el a bati na tur porta y nada. E burocracia di bijstand ta tarda hopi. E mester haci hopi, di cual Kock a haye’ ta bay specialista di neurologo y cardiologo pa firma carta, esey ta tarda hopi tempo. E no por cana den solo hopi, cabes ta draai y e ta haya blackout.
Esey ta e situacion di mas fastioso, di tin un salud malo. Segun Kock, no cu e no kier traha, pero e no por traha. El a presenta na DPL caba y a manda un carta pa Departamento di Asuntonan Social bisando cu e no por traha pa motibo di su salud.
Dia 4 di december su cas a kima y e tabata biba na su mama. E cas a kima y nan a keda sin dak, su mama a bira malo. El a bay Colombia pa un transplante di wowo y Kock ta si dak. Na comienso el a haya yudansa di Home Aliansa nobo pa algun dia, despues el a bay keda cerca su yiu. E apartamento ta hopi chikito, pero a bay keda cerca un amigo cual cas tambe ta hopi chikito. E mester a sali pa motibo cu e yiu dje amigo ta biniendo fo’i Hulanda.
Toch el a haya un luga pa keda un tempo, pero e no por keda eynan hopi ya cu esaki ta un apartamento y tin di paga coriente, y e no tin entrada. Kock ta pidi esun cu por saca un man y yud’e.
Loke e ta haya burocracia ta cu desde februari el a aplica pa bijstand, pero ta mand’e aki y aya, cual el a bay DPL 3 biaha caba. A compronde su situacion, pasobra ora di presenta na DPL ta pa manda traha y den su caso esey no ta posibel.
Pa mas lesa TREMPAN.COM.

robotstxt: allowed

filter: keep


text:
Diadomingo madruga den Wilhelminastraat e chauffeur di un RHD color blanco a pasa cu un velocidad hopi halto dilanti warda di Playa y sigui core bay. Mesora patruya a sali su tras y purba par’e. El a drenta varios caya y hasta den direccion prohibi pa purba core pa Polis, y yegando den Havenstraat e no por a sigui core mas.
El a trata asina mes di drenta riba e parada di bus di Arubus pero ey Polis a logra par’e. Ademas cu e tabata core iresponsabel y duro, tambe e tabata burachi. A splic’e riba su derechonan, a detene y transport’e pa Warda caminda e lo duna cuenta dilanti un Sub Fiscal kende lo dicidi si lo want’e algun ora pa e habri dia di Señor den cel of ta lag’e bay.


text:
Aruba ta e unico pais, cu ta asina leuw, pa cumpli cu condicionnan di Hulanda, pa asina na luna di Juli por paga bek 5% di salario na ambtenaarnan.
Contrario na tur profeta di maldad, y na esnan cu solamente ta boga pa maldad, E proceso ta canando.
Dialuna venidero parlamento lo trata e ley di salario maximo, conoci como Croes Wever Norm.
Esaki lo baha salario di directornan di tur compania liga na Gobierno.
Ora e ley aki wordo aproba, y cu e aprobacion di parlamento pa wanta nan recorte na 25%, e condicionnan ta cla.
Gobierno desde aña pasa a begroot esaki pa cual e suma tey.
Cft mester duna su aprobacion, pero lo no por ta otro cu nan mester duna un blessing pa esaki, mirando cu Hulanda y Van Huffelen ya a autorisa.
No ta depende ni ta mara na Curacao cu Sint Maarten;
Secretario di Estado a bisa ademas, cu e aprobacion di Conseho di Minister di Reino no mester ta pa tur 3 isla hunto, pero por duna permiso na Aruba, los di Curacao y Sint Maarten.
Ainda tin sindicatonan y algun prensa cu ta traha nan propio storia, indicando cu ta trata di ganjamento.
Ta di compronde nan postura negativo, ya cu nan ta drumi tur anochi y lanta tur mainta pensando con pa frega Gobierno, ya cu nan tin hopi gana di yega bek na poder pa nan sigui chica placa di pueblo.


text:
Oranjestad, 04 di augustus 2020—Aruba Bank y Koninging Wilhelmina Fonds a cera un acuerdo na 2019 pa uni durante di e “Walk & Run 2020” pa yuda e fundacion sigui sostene pashentnan di Cancer na Aruba y nan famia.
A pesar cu e situacion di COVID-19 a conduci na cancelacion di e evento anual, Aruba Bank, conciente cu KWKF ta depende primordialmente di donacionnan pa por traha efectivamente y eficientemente, a haci un donacion di AWG15,000.-, na e instancia.
Sra LilllyPrince, Presidente di KWKF a acepta e donacion for di Tamara Waldron, Marketing & PR Manager di Aruba Bank, Diamars atardi na e sucursal na Camacuri.
Aruba ta un isla cu ta conta cu cantidad di casonan halto di Cancer, pues e trabou di KWKF, cu ta un di e fundacionan cu mas aña di existencia den nos comunidad, ta conta cu un necesidad creciente pa ayudo. Aruba Bank ta contento di por contribui na e lucha contra Cancer.


text:
Riba e website aki bo ta haña informashon di gobiernu di reino: topiko-, notisia-, dokumento- i publikashonnan.
Con e website ta funshoná?
Rijksoverheid.nl/papiamentu tin sierto kantidat di entrada prinsipal ku bo por haña riba e balki di menu na parti ariba di e pagina.
- Bou di “Nieuws” (Notisia) bo ta haña boletinnan informativo di Gobiernu di Reino. A selektá e notisianan mas aktuál.
- Bou di “Onderwerpen” (Topiko) bo ta haña un resumen alfabetiko di tur topiko, tokante kuanan bo por obtené informashon riba e website aki. Bo por sorteá riba topiko of tema. Pa kada topiko bo ta haña un introdukshon kortiku, pregunta i kontesta, notisia, linknan praktiko, dokumento i informashon adishonal.
- Bou di “Documenten en Publicaties” (Dokumento- y Publikashonnan) bo ta haña dokumento- i publikashonnan di Gobiernu di Reino, tal manera boletínnan di notisia, informe pa prensa, diskurso- i rapórtnan.
Den kaso ku ta relevante, “Rijksoverheid.nl” ta link na websitenan ku no ta maneha pa Gobiernu di Reino. Den mayoria di kaso ta ofresé e linknan aki bou di e titular “Zie ook” (Mira tambe).
Den otro kasonan ta indiká klaramente ku ta trata di un link pa un website eksterno. Gobiernu di Reino no ta responsabel pa kontenido i aktualidad di e websitenan aki.
Buskamentu denter di e website
Banda drechi parti ariba bo por djis jena un termino di buskeda den e velt di buskeda. Ora bo click riba e kònòpi di buskeda, ta parse un resumen di pagina ku ta kontené e palabra(nan) di bo petishon di buskeda.
Ademas ta konta:
- Buskamentu ku letter kapitál ta duna e mesun resultado ora no usa letter kapitál.
- Buskamento ku signo- of simbolonan special (por ehèmpel Italia) ta duna e mesun resultado ora no usa signonan speshal.
- Si bo pone terminonan di buskamentu entre dobel kòma, anto e mashin di buskeda ta buska eksaktamente den e parti di frase ei.
Video
Videonan riba e website aki ta pasa den Flash Video. Pa bo por mira un video, bo tin mester di e programa Adobe Flash Player. Bo por download Flash Player gratis. Si bo no por usa Flash Video, tin alternativa. Ademas bo por download e videonan den diferente format.
E pelikulanan riba video tin subtitulo i deskripshon di audio (informashon di imagen). Click riba CC, abou na e aparato di video, pa e subtitulo y riba AD pa aktiva e deskripshon di audio. Ku e otro opshonnan por mira e video kompletamente ku imagen of pa regulá e zonido.
Derecho di autor of derecho di propiedad literario
Uso di kontenido di e site aki den kualkier forma ta permití, a menos ku na un sekshon specifiko (por ehèmpel un potret) tin klaramente indiká ku tin un eksepshon di derecho di propiedad literario aplikabel.
Privasidat
Gobiernu di Reino ta usa e datonan personal ku ta koleksoná via e site aki, unikamente pa e meta ku abo a stipulá. Ku esaki Gobiernu di Reino ta kumpli ku legislashon di privasidat. Pa mas informashon tokante maneho di privasidat, sea asina bon di lesa na privacy.
Pregunta i observashon of komentario
Ta dediká masha hopi tempo i kuido pa ofresé riba e site aki, informashon den e forma mas kompletu i mas korekto posibel, informashon aktuál i pa e ta mas aksesibel posibel.
Ta hasi tur esfuerso pa mantené e site aki lo mas kompletu posibel i tambe hopi agradabel pa usa. Kontinuamente e site aki ta den desaroyo.
Por entrega pregunta, observashon of komentario i sugerensha tokante funshonamentu i estilo di e site aki via e formulario di kontakto.


text:
13 days ago
E storia tras di un proyecto di scol
Nan ta tres studiante den nan ultimo aña na universidad di Aruba den e Faculty of Hospitality and Tourism Management Studies, cu a resalta nan nomber na Aruba den luna di Mei 2022. Con? Danki na un simpel proyecto pero cu a crece y bira algo hopi mas grandi cu nan por a imagina.
UN PROYECTO DI BON OBRA
Manera tur aña, pa e klas di MICE (Meetings, Incentives, Conferences and Events), e studiantenan tin cu cumpli c’un proyecto final pa caba cu e semester. E tarea tabata pa forma gruponan di 2 of 3 studiante di e klas completo unda cada grupo mester a pensa un idea pa un evento pa genera fondo pa un fundacion di nan escogencia, mercadea, ehecuta esaki y presenta un reporte final pa nan evaluacion final. Ideanan cu a sali di e gruponan tabata hopi y bunita. Pa Fernando Dirksen, Anais Maduro y Stanley Valois-Smith, e idea di scoge pa Cares for Ethan cu ta fundacion cu ta bou nomber di Ethan, Aruba su butterfly boy, a proba uno exitoso. Fernando mes ta padrino di Ethan kende p’avia di su situacion medico dificil, tin mester di yudansa constante, cual ta costoso y no tur cos ta keda cubri pa seguro medico.Por lesa mas di e trio di bondad nan entrevista den nos edicion digital, tanto den Papiamento como na Ingles.
16 days ago
“Un dia mi lo ta bek den Politica”
Conoci pa hopi tempo caba, prome como un participante y triunfadora den mundo di beyesa, despues como candidato politico y parlamentario, Laïnda Westerhof (40) ta posa pa nos seccion fotografico na Daniels Steak and Chop House, un proyecto completamente renoba pa su compania, Westla General Contractors VBA. E Laïnda aki, no solamente den apariencia, sino tambe den spirito, ta un persona completamente diferente na e Laïnda cu a bandona Politica algun aña pasa… CONFIA & TRAICIONA DEN POLITICA
Laïnda su interesnan for di chikito tabata amplio, abogacia, patologia pa menciona solamente algun, pero ora el a crece el a bay mas den idioma y literatura. “Prome cu mi a drenta politica mi tabata docente eerste graads di Spaans, un funcion cu mi a eherce cu orguyo”. E hecho di tabata hopi inocente y confia a haci cu durante su bida el a haya hopi golpi den bida, tanto personal como profesional. “Lastimamente mi no tabata por a wak e malicia den hendenan cu tabata rondonami cu a hibami na caidanan y traicion”. Su carera politico pero mas ainda su salida repentino for di politica, a laga hopi pregunta atras. E ta sinti cu circunstancia y sucedidonan despues di su salida di politica mes a duna contesta na hopi di e preguntanan aki. “Mi no a wordo lanta pa ta un Ja Knikker of marioneta di ningun hende. Den mi cas nos tabatin mag di ta mondig, tin nos mesun opinion y para pa locual nos ta kere, pues den e sentido ey, politica no tabata p’ami na e momento ey di mi bida”. Bisa y haci cosnan te hasta ora bo no ta di acuerdo no tabata algo cu e por a haci sin mas. Mirando bek, e no lo cambia nada di locual el a pasa aden, paso tur esaki e ta bisa cu a yude bira un persona hopi mas fuerte, intuitivo, madura y cla pa cualkier reto cu por spere.“Un dia sigur mi lo bolbe drenta politica. Bo no ta bira un politico, bo ta NACE politico y e profesion ta yamami, pero no awor, mi tin otro proyectonan pa realisa”. Apesar di a sinti cu mes traiciona den comienso, e no ta wanta rencor contra ningun hende, alcontrario, awor e ta sinti su mes libera y alivia. Drumi c’un consenshi limpi ta un regalo cu e ta gradici Dios tur dia p’e. Laïnda ta pensa cu no solamente politiconan sino tambe hopi hende en general na Aruba ta biba cu hopi pretencion di algo cu nan no ta. E no por. “Esakinan ta strobabo di crece y bira e hende cu bo por ta. Mi ta un persona cu tambe no ta keda colga den pasado. E la pasa e la pasa, siña di e foutnan, para bek riba pia sacudi curpa y sigui. Bida no t’ey para pa algo cu a pasa, bida ta sigui y mi tin metanan pa logra y ban sigui pa next chapter di mi bida. Colgando den pasado ta strobabo avansa den bo futuro”. Den su caso esaki a yude crece den su negoshi y pasion nobo cu ta contruccion general.Por lesa mas di Laïnda su entrevista den nos edicion digital, tanto den Papiamento como na Ingles.
30 days ago
“Don’t take life for granted. Live life, love life, enjoy it. You only have one and it isn’t long enough”
“Mi salud semper tabata bon”, Jearmen ta cuminsa conta. Di volley pa natacion, cu 18 aña el a cuminsa cu Tang Soo (Arte marcial Koreano cu ta combina elementonan di shotokan karate, subak, taekkyon y kung fu) den cual deporte el a hasta logra su ‘blackbelt’ na 2013. Cu su pasion di ta activo semper, el a sigui cu mountain biking, free diving, paintball y sin falta su gym. Pensa riba un deporte, chens ta cu el a practik’e un momento den su bida of sigur tabata un amante di dje.“YAMA AMBULANCE”
E unico yiu homber den su cas, e tin 1 ruman muher mas, Jermean tabatin cada paso den su bida futuro planea. Loke e no tabatin nunca den su plan tabata loke a pasa cune e diasabra den luna di october di 2014.
“ Mi ta corda mi a bay sali un rato y ora di bay bek cas, mi a cuminsa sinti mi mes hopi cansa cu sodamento frieuw y un preshon repentino den pecho. Mi a yega cas drumi riba cama pa descansa. Eynan ta e momento cu mi a cuminsa sinti mas dolor te cu mi a bisa mi ruman p’e yama ambulance y nos mayornan. Algo no tabata bon cumi”. Na su yegada na hospital, mesora a pone Jermaen riba un AED machine (automated external defibrillator cu ta duna shock na e curason via e pecho pa regula batimento di curason iregular), unda e dokter cu verpleegsternan a cuminsa traha cune.“Mi a ripara cu e plakkertjes tabata pega riba mi caba y e ultimo cinco secondenan cu mi ta corda tabata e shock cu mi a haya. Oranan despues mi a lanta na hospital c’un otro dokter controlando mi ‘heart beat’. Den un momento pa otro, Jermean cu 25 aña, a keda exponi na un rutina di bida completamente diferente cu nunca el a spera riba dje. Di un persona hoben y fit pa drumi riba un cama di hospital hayando atencion urgente pa su curason cu no tabata funcionano bon. “Mi mester a haci un catheterisatie (Ta pasa un tubo via adernan pa examina kico por ta e problema di e curason) p’asina por a haya un plan con pa sigui tratami. Loke a sali di esaki tabata cu mi a haya un arrhythmia (batimento di curason mucho liher/poco) y tabatin mester di un pacemaker (machine poni bou di bo piel pa controla batimento iregular di curason via shocknan electrico hopi abou) cual a keda poni via un operacion e siguente siman mes.
“Despues di tres dia mi tabata haya shocknan chikito cu a dura henter anochi, e dia siguente mi a bai hospital pa haci un checkup y nan a controlami pero ningun cambio pa mehoracion a keda detecta. E mesun dia ey cu mi a yega cas, mi a cuminsa dolor na mi curason atrobe”. Jermean mester a bolbe keda interna unda despues di tres dia cu dolor intenso, dokternan a bin saca afor c’un waya di e pacemaker a perfora su curason. Mester a opera urgente pa resolve esaki. Pa 5 luna el a keda den hospital na Aruba, debil sin forsa y sin por a move te na e punto cu e mester a siña cana bek.UN CURASON NOBO
Jermean a logra bay Hulanda na Erasmus Mc na Rotterdam pa busca un di dos opinion unda cu e contesta mas logico pa docternan tabata cu e tabatin mester di un transplante di curason mesora. “E noticia ki a dunami speransa pasobra e momento ey mi no por a ni cana un distancia chikito sin sinti mi mes hopi cansa”, e ta conta. “Dokternan a cuminsa dunami un lista di scans y test cu mi mester a haci pa cuminsa coordina e pasonan pa ponemi riba e lista pa un curason nobo. Sinembargo, tres siman despues, dokternan a bin c’un plan cu nan por purba drecha mi curason y saca vocht cu sanger bieuw cu tabatin mi curason bou preshon”. Tambe a pone un ICD (un mashin pa pacientnan di riesgo halto cu ta opera cu bateria poni den bo pecho cu waynan pega na e curason cu ta controla e ‘heartbeat’ y por ta crucial den salba e persona su bida si constata un paro cardiaco unda mesora e mashin ta manda un shock electrico pa activa e curason bek). E momentonan cu el a pasa aden a siñ’e masha hopi mes unda na tur momento durante e proceso aki su famia, amigo nan cu a pone fe y forsa den dje tabata un sosten grando pe sigui lucha pa su salud. “Mi a concentra na bira mihor y mi tabata sa cu esaki tabata e pasonan cu mester keda tuma. Mi a haci mi oracion y make my count down te ora mi a bay ‘knocked out’.KICO A PASA
Te awe dokertnan no por splica kico a pasa cu Jermean su curason, ta sospecha cu por tabata trata di un virus cu por a afecta esaki. Despues di su operacion, e por a sinta caba con un energia nobo a cuminsa ‘built up’ den su curpa. “Dos dia despues cu mi a lanta for di cama, mi a sinti un cambio masha grandi den mi condicion. Por bisa cu mi curason ta funcionando awor di un 30%-40% pa un 70 pa 80%. Mi bida a cambia mas tanto den mi uiterlijk como cu mi a baha basta peso door di e test nan y mi energia no t’ey manera antes cu mi tabata haci tur mi deportenan. Mi tin un low sodium diet y vochtpeberkt”.
Prome cu tur e cos aki a pasa, Jermean tabatin tur su asuntonan regla pa bay Hulanda pa studia IT administrator na Enschede. Awor e ta na Hulanda bek, pero pa chequeonan medico nobo pa mira si toch e tin cu pone su mes riba e lista pa haya un curason nobo, pero e ta bisa di nos ta laga esaki cambia su metanan poni den su bida.
“Mi plan ta pa mi sigi studia. Mi a bin Hulanda pa mi ‘get better’ y mi lo sigi bringa pa mi salud. E no ta facil, pero mi lo logra un dia…”
30 days ago
Mama – Abuela & instructora di Deporte
Fortalesa den cada hende ta keda midi diferente. Den caso di Carol Tromp Alders (48), su fortalesa sigur ta den su habilidad deportivo como fitness instructor, martial arts trainer y hasta profesional den mundo bancario. Pero no tin ningun duda p’e, cu e fortalesa di mas grandi cu e ta posee, el a haya den e rol como mama cu awor a hasta extende den e rol como abuela.AWOR UN WELA
E bendicion den famia cu nacimento di Daene dos aña pasa, un alegria mas a yega den famia pa Carol cu a dune e titulo di Lela, e nomber con su nieta ta yam’e. “Mi ta malcria mi nieta mas cu mi yiunan. Mi ta zorg y yuda pa e mama haci su trabou bon como mama, mescos mi mama a haci cumi y ami cu nan”.
E ta bisa cu e consehonan cu el a haya di su mama, ta consehonan cu el a uza te awe pa su yiunan. “Stima bo yiunan mas cu tur cos. Papia hopi cu nan, scuchanan. Ta un mama y amiga. Pensa semper cu bo cabes y no cu curason. Esey kiermen no pasobra bo ta stimanan bo no por zundra of coreginan”.
DESAFIONAN
“Mi ta kere e reto mas grandi ta di competi cu e maldadnan di mundo. Mustra nan e bon y toch papia di e malo. E diferente caminda cu nan por scoge , apesar cu como Mama bo ta papia y consehanan.Por lesa mas di Carol su entrevista den nos edicion digital, tanto den Papiamento como na Ingles.
about 1 month ago
Mama & periodista
Di e alegria di wak bo yiunan hunga y crece mientras na mesun momento haya un balans entre bo rol di mama y bo profesion, semper tin su retonan. Si agrega e hecho di ta un mama soltera na dado momento y tin periodismo como bo profesion sin un ora fiho di trabou paralelo na e responsabilidad di informa un comunidad, ta agrega mas ainda na e rol como mama. Sharina Henriquez (47) sa kico e descripcion aki ta, paso e ta esun di dje y su yiu.CRITICO & DIRECTO?
“Mi yiu conocemi como un mama hopi directo y critico, aunke como mama mi no ta consistente. Mi ta bisa mi yiu algo fuerte anto 5 minuut despues mi ta purba di suavis’e y hasta compensa (bo kier un icecream hahaha). Mi no sa si mi ta hopi directo y critico. Pa Aruba por ta pero compara cu Merca, mi ta duda. Mi ta honesto y purba di saca e berdad.
Si tin algo grandi andando den noticia, mi yiu ta puntra mi pa detayenan. Tin hopi cos mas andando cu mi no ta publica. Pero mi no ta conta mi yiu tur cos. Mi trabou tambe ta encera secrecia, proteccion di fuente. Y cierto storia mi no ta publica pasobra mi no kier algo lo pasa cu mi famia. Mi ta corda tempo mi yiu a bay scol Sanicolas y mi kier a scirbi riba e gangs, muchanan hopi jong cu ta drenta y ken ta e adultonan cu ta recruit nan etc. Mi no a hacie. Mi no tin miedo di presion politico manera hopi hende ta pensa. Mi tin mas miedo di e mundo comercial cu tin suficiente placa pa bringami den corte of algo otro pa haci mi bida of di mi famia hopi fastioso.Pruebanan, testigonan, fuentenan, tur nan por cumpra. Mi ta realistico kico mi por y no por, esaki no tin nada di haber di busca e berdad. Ni cuanto mi busca of expone, na final den casonan asina, niun hende, ni e lesadonan kier scucha e berdad.
Tin biaha mi yiu ta contami di e reaccionnan cu e ta haya na scol of otro caminda. Por ehempel cu hende tin miedo di mi. M’a cambia mi tono, purbando di mustra menos emocion. Pero mi wowonan cu werkbrauw diki ta keda, haha. Mi yiu a bisa mi cu nan ta spanta hende”.
Por lesa mas di Sharina su entrevista den nos edicion digital, tanto den Papiamento como na Ingles.


text:
WILLEMSTAD – E ekipo di futbòl di Kòrsou, RKSV Centro Dominguito lo ta un di e diestres ekipo nan ku lo partisipá den e CFU Club Championship Cup na mart próksimo. E torneo aki, ku ta e torneo klasifikatorio pa CONCAFAC Champions League lo tuma lugá entre 19 i 26 di mart próksimo.
E ekipo di Centro Dominguito lo ta den Grupo 1 i lo hunga su partido nan na Bayamon, Puerto Rico. Segun informashon nan di Caribbean Football Union (CFU), Centro Dominguito ta hunga nan promé partido dia 21 di mart kontra Unite Saint Rosienne di Guadeloupe. Riba 23 di mart, Dominguito lo enfrentá e ekipo di kas ku ta Bayamon FC. Por ultimo, Centro Dominguito ta hunga dia 25 di mart kontra Bodden Town FC.
E ganadó nan di kada grupo ta pasa pa e buèlta final, ku lo tuma lugá entre 16 i 21 di april. E lokalidat pa e buèlta final no a keda anunsiá ainda.


text: Diasabra mey anochi a drenta informe di un caso di bringamento na e hotzone banda di e highrise hotelnan, mesora a dirigi patruyanan na e sitio. Na yegada di e patruya a bin compronde cu tin un hoben herida den lomba, mesora a dirigi un ambulans na e sitio. E victima lo tabata envolvi den un pelea y tabata conciente y sa ken ta e agresor pero no kier a coopera cu polis, na yegada di e ambulans nan a atende e victima y a transporte pa hospital. Polis a logra haya mas informacion y a logra haya sa cu e lo a ser hinca cu un sker. Polis a logra detene 2 sospechoso na e sitio y a transporta nan pa warda di polis.


text: Diaranson atardi “el Astro” Erik Santos a join cu Mau Escalona, Juji Werleman y “el Capitan” Ale Aparicio pa hunto regala 150 mucha di RCA nan ticket pa asina e muchanan por bin disfruta di e “partidaso” diasabra awor 17 di September pa 9:00 pm den Centro Deportivo Guillermo Prospero Trinidad RCA vs Concordia Campeon di St Maarten. RCA ta invita su fanaticada pa yega tempran pa disfruta di otro bon Clash ora Estrella topa Britannia pa 7or di anochi. High Performance y DJ Sky lo pone tremendo ambiente den e tribune pabou na banda di Colegio Arubano. Saca bo shirt Tricolor y pasa cumpra bo ticket tempran na Hamaka, Welcome Back Snack cerca Abelo of atardi na RCA ARENA.


text:
ZEIST – Aruba a habri aña cu e cantidad mas grandi di casonan di contagio di Covid19 segun e prome raportahe di RIVM pa e aña aki. Nan ta raporta cu den e prome siman di aña Aruba a raporta 5189 caso positivo. Na tur, tur e islanan Hulandes di Reino Hulandes den Caribe tin casonan halto. Un total di 11.260 hende a keda infecta reparti riba e 6 islanan. RIVM ta papia di ‘aumento preocupante di contagio’ riba tur e islanan. Y si reparti esaki pa isla, Aruba ta gana esaki te cu 5 di januari ultimo. E ora ey Aruba tabatin 4.142 persona infecta pa 100.000 habitante, Bonaire 1.972 persona pa 100.000 habitante, Curac?ao 2.770 persona pa 100.000 habitante, y Sint Maarten 1.430 persona pa 100.000 habitante. Tambe na Saba tabatin registro (3.337 persona pa 100.000 habitante) y Sint Eustatius (3.501 persona pa 100.000 habitante.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Deporte
Gobiernu di El Salvador a reportá 123 dia ku sero kaso di homisidio
SAN SALVADOR – Nayib Bukele presidente di El Salvador ta bai den historia komo e úniko mandatario
ku a hasi milager den e pais reportando ku ta bai hasi 123 dia sin ningun kaso di homisidio registrá.
Gobiernu nan di turno den pasado no tabatin e kurashi pa konfrontá gengnan kriminal na El Salvador manera ta e kaso di Nayib Bukele.
Durante algun dékada tabatin pa dia entre 20 pa 51 kaso di homisidio registrá na El Salvador ku ta un rekòrt awor ku a yega 123 dia sin ningun kaso di homisidio.
Nayib Bukele su maneho a bai di tal forma ku ela kore ku tur e polisnan korupto i pone militarnan di e pais pa atendé ku kuerpo polisial i kontrol riba kaya.
Diariamente na skina kaminda tin sirkulashon di hende por nota ku tin militarnan bon arma ku AK 47.
No solamente esaki ta pa pone rèspèt sino ta trese seguridat tambe pa e sivilnan na El Salvador.
Ne momentunan aki miembronan di gengnan ta buskando manera pa tuma represaya pero ta bai haña nan ku atake fuerte bek di militarnan ku ta bon entrená pa tipo di kombatenan asin’aki.
Deporte
Selekshon i Baseball pa HHW ta kla…
Nos selekshon di baseball di Kòrsou ku lo partisipá na Haarlemse Honkbal Week ofisialmente ta konosí.
Manera ta konosí e selekshon bou di guia di Hainley Statia a haña invitashon na último momento despues ku un Pais ku mester a partisipá a renunsiá partisipashon.
Kòrsou ku tabata suplente a bini na remarke i nos selekshon lo bula e siman aki pa Hulanda pa partisipá den e torneo Internashonal ku ta hunga den e siudat di Haarlem den Pim Mullier Stadion.
FEBEKO a anunsiá e selekshon ku lo bai e kompetensia:
Deporte
Riba dia di Independensia: LeMahieu ta lamentá ku Yankees no hunga..
E estelar hungadó di New York Yankees DJ LeMahieu a lamentá ku e tim di New York Yankees no a hunga ayera riba dia di Independensia.
E “Super-Utility” di Yankees ta konvensí ku nan lo mester a mira akshon ayera riba un fecha asina importante pa Pais.
Deporte
Ku bon pitcheo di Julio Urias i Homerun di Trayce Thompson: Dodgers a dal Rockies 5-3…
Julio Urias a tira 6 inning, permiti 5 hit i 1 kareda, poncha 7 batido pa yuda Los Angeles Dodgers gana di Colorado Rockies ku skor di 5-3.
Trayce Thompson a bati homerun di 3 kareda pa yuda e tim di Dodgers den e triunfo di ayera.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
The content originally appeared on: Diario
ORANJESTAD (AAN): Pariba di Brug ta bay haya un fabrica nobo mas! Esey ta loke Andres Hernandez di e compania Arupro a confirma recien na DIARIO.
Hernandez a corda con na aña 2019, e compania a habri un sucursal cu a yama ‘Arupro Chemicals’ cu tambe ta Pariba di Brug, y su meta tabata pa colecta tur tipo di material cu por wordo recicla, esta boter, bleki, plastico, etc., pa asina bay procesa nan.
Den e proyecto ey a yega na e situacion cu a habri un ‘Plastic Recycle Center” unda tur plastico na Aruba lo bay wordo procesa. E ora a dicidi pa cuminza piki tur plastico, y tambe puntra clientenan pa trece plastico na un forma liber. DIARIO a yega di raporta riba esey unda por mira hopi hende ta hiba plastico lora den saco of den caha, y ta haya placa pa nan.
Arupro a cuminza paga pa empakenan, y den etiketa di reciclahe ta poni riba nan, ta cuanto nan ta paga pa cada uno. Tur otro plastico ta pagando 10 cent pa kilo. El a yega dado momento asina hopi cu no tin espacio pa warda nan. Pues e planta di reciclahe di plastico mester haya lugar mas grandi!
Segun Hernandez, e compania a acerca Gobierno na 2021 cu a pidi pa haya un lugar. Y bisa cu nan lo haya un lugar si ta serio den den e proceso di reciclahe. Gobierno a priminti hunto cu DIP pa haya un espacio na posiblemente Barcadera pa traha edificio. Aunke na opinion di Hernandez, e zona na Barcadera ta hopi leu pa nan operacion cu ta enfocando den e zona na San Nicolas.
Nan bista a bay riba un edificio cu tabata deteriorando den nan caya, unda nan ta mira muchanan tur atardi ta hunga den dje cu bala, pero e lugar ta yen di asbesto. Finalmente a yega na na un areglo cu e compania JEM Industrial Services, y Omni Real Estate di famia Mansur, y a haya e espacio grandi ey. E compania Arupro mes a core haci e edificio limpi, elimina tur peligro, y ya caba e bultonan di plastico cu nan tabatin ta acumula den otro warehouse, a wordo manda pa ey pa e warehouse nobo.
Converti plastico den Diesel fuel: Despues cu ciencia a traha mas di 20 aña riba dje, porfin ya caba diferente planta a habri rond mundo, unda nan ta converti plastico desechable den Diesel fuel di grado 1, cu ta kima limpi. E proceso ta usa tecnologia di temperatura halto, yama ‘Thermalysis’, pa converti plastico den Diesel.
Segun Andres Hernandez, Arupro tin tres proyecto grandi pa reciclahe, di cual tur lo bay eynan den e sede nobo. Uno di e proyecto ey lo ta di Thermalysis, unda lo converti plastico den ‘Diesel’.
Esey lo ta e prome paso, y un di e ‘sub-productonan’ cu e proceso ey ta produci, esta un quimico cu lo bay bira ingrediente principal di un producto nobo cu Arupro lo bay cuminza fabrica, distribui, y bende den e region. Ta trata di un producto di ‘Tire-Shine’, cu ta uno cu ta yuda tirenan di auto briya, despues cu bo a caba di laba bo auto of vehiculo.
Ademas di esey, Hernandez a mustra cu hopi di e envasenan di plastico cu nan ta ricibi, ta haya un bon laba, y ta wordo ‘re-usa’ pa bolbe pone producto den dje. Pues e boter di un galon ey, ta haya un bida mas na Aruba, prome cu e wordo destrui.
Djis corda cu cada luna, e compania Arupro ta yena como 5.000 boter di galon cada luna cu producto. Esey nifica cu tin 5.000 boter cu si acaso nan por wordo re-usa, esey nifica cu ta hopi boter ta haya bida nobo, y no mester bay finaliza den un landfill.
Hernandez a splica cu tur otro plastico ta wordo acepta den e planta di procesamento aki, unda ta selecta nan y reconverti nan.


text:
The content originally appeared on: Diario
Hende tin miedo di mishi cu e instancia cu mester deshaci di miedo — * Cuanto placa mundo ta gasta pa persigui e soño di paz, dignidad y igualdad? — * Placa pa mata hamber ta sostene plataforma pa dictadornan bira cabayero
ORANJESTAD(AAN)- Cu hende ta dedica un parti importante di su bida na fantasia, sigur a wordo confirma cu introduccion di e organisacion mundial, Nacionnan Uni.
Generalmente ora hende bay soño, e ta bolbe na realidad cu ta splica cu fantasia ta e problema mas grandi di hende.
Si tin un instituto na mundo cu ta mustra dede riba berdad di hende, e yama Nacionnan Uni, cu a wordo inventa despues cu hende a destrui mundo, a mata miyones y miyones di inocente na un forma cu hasta animal salvahe a sali na careda.
Na 1945 mundo mester a clausura uno di e epocanan mas horibel cu historia por a produci. Sinembargo, mundo tabata na haltura cu el a laga un porta mucho mas grandi habri pa matansa cu bomnan cu lo a surpasa e forsa di bom atomico, pa destruccion di hende cu arma biologico y abuso di e ser humano cu solamente e “homo sapiens” cu a siña cana riba dos pia, por a inventa.
Dia 24 di October 1945, paisnan grandi a dicidi cu Segundo Guera Mundial ta termina y a funda e organisacion cu mester a percura pa Paz, Dignidad y Igualdad di hende. Bravo!
Nacionnan Uni a bira un hecho y un centro di circulacion di placa, cu normalmente no ta bini dilanti den discusionnan cu ta alcansa e mundo di hende humilde, cu mester aplaudi loke ta yama nan mes lidernan mundial.
For di momento cu Nacionnan Uni a mira luz, no tabata tin un momento di paz na mundo aunke tur pais tabata contribui pa e oficinanan y representacionnan rond mundo, cu ta produci mas morto den guera cu mayoria di virus.
Kende ta habri boca ora Nacionnan Uni bini hunto y lansa e pregunta unda hipocrecia a keda?
Awe mundo ta rementa den un situacion d horor. Hamber ta podera di un parti grandi di poblacion di mundo, mientras Biyones y Biyones ta wordo hinca den material di guera, cu ningun hende ta discuti ora Nacionnan Uni ta realidad y e lidernan cu ta dirigi ehercito contra otro, topa otro den e organisacion cu awe mester tabata capaz pa pone fin na guera di Ukraine, pa pone fin na abuso contra hende rond mundo dor di dictadornan, cu a mata democracia pero tin asiento den Nacionnan Uni pasobra ta nan ta dicidi pa nan pais.
Placa cu cual paisnan mester contribui na Nacionnan Uni pa tanto asunto cu Nacionnan Uni mester resolve pero aparentemente solamente por empeora, no ta alcansa hendenan cu ta sufri di hamber den e cadena di guera y abuso di ser humano.
Placa di contribucion na ehercitonan di paz, mester por a crea un mundo nobo di paz y trankilidad, cu, sinembargo, no por bira realidad, pasobra e no ta duna cantidad di despotanan cu ta mata, destrui hende, pa nan bira poderoso.
Mundo ta pasa den uno di su pio momentonan.
Na 2015 Nacionnan Uni a introduci un plan pa na 2030 pone fin na miseria. Awe miseria humano material y no material, ta logro di dirigentenan mundial, cu ta trapa riba e derecho di hende pa ta hende.
Kico lo pasa na un mundo di horor humano? E bom nuclear mester pone fin na loke a resta di hende?
Burico ta bay sconde den mondi pa no wordo confundi cu hende, cu poco poco a perde su alma den e ansha di ta poderoso.
Hende ta destrui su mes.
Na 1945 a pone fin na Segundo Guera Mundial. Nacionnan Uni a bira realidad den un guera friu, marca pa hipocrecia di supuesto lidernan cu ta dirigi sumanan enorme di contribucion di paisnan, pa nan tin edificionan como plataforma pa nan crece mientras un grupo cada dia mas grandi, ta muri di hamber y miseria rond mundo, cu ta aplaudi dictador y destructor barata!


text:
ORANJESTAD (AAN): Fiscal a baha pisa riba e sospechoso Daury Gonzalez Brito, kende Fiscal ta haya culpable di intencionalmente a hinca e dama H. varios biaha na su curpa y e dama V. na su braza.
All Stories
E victima a sufri un tiro den man
Abogado mr. D. Kock ta señala fayo den investigacion
Abogado mr. mr. Kip den Corte
Aunke cu Fiscal ta haya cu e sospechoso ta culpable di causa morto
ORANJESTAD (AAN): E homber J.K. acusa di bendemento di droga, a scucha Fiscal exigi 6 aña di prison.
Huez a bolbe rechaza e peticion
Mientras cu Fiscal a exigi 4 aña di prison
ORANJESTAD (AAN): Diabierna mainta tabatin un interesante caso den Corte caminda un hoben di 19 aña a tira un hoben kende hunto cu un otro a atak’e y ranca un cadena di garganta bay cun’e.
Awe Hues ta tuma un decision


text:
Willemstad- No ta Boneiru so ta registrando un kresementu den a kantidat di kasonan positivo di Covid-19. Na Kòrsou awe a registrá un total di 91 tèst positivo di Covid.
Na tur 527 hende a hasi e tèst pa wak si nan tin Corona. Esaki ta nifiká un resultado positivo (positive test ratio) di 17.2% di tur test. Na Boneiru esaki na e momentonan aki ta kasi dòbel.
Ámbos isla ta parse di ta registrando un di 3 ola di kasonan di Covid, for dia e registrá e asina yamá variante britaniko, ku ta wòrdu konsiderá mas kontagioso ku esun original.
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer
- Di awor pa dilanti tèst na BonLab den kaso di keho di corona
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer


text:
The content originally appeared on: Diario
Florin Arubano ta mara na e Dollar Mericano cu ta wordo influencia — *Kico aumento di mas peso riba prestamo lo ocasiona pa biahenan?
ORANJESTAD(AAN)- Vigilancia di e situacion mundial actual ta di importancia grandi pa tur pais.
Uno di e informacionnan internacional ayera a mustra cu Banco Central di Merca a anuncia cu el a subi e tasa di interes riba debe manera hipoteca, credito y inversionnan entre otro.
E pensamento tras di e decision gubernamental ta, cu si hende gasta menos y produccion keda mescos, inflacion produci pa aumento di prijs, ta baha.
E realidad pa publico na Merca ta, cu a bira mas dificil pa haci prestamo debi na e tasa mas halto di interes.
Pero no solamente pa Merca pero pa otro paisnan e decision lo tin resultado. E decision ta haci cu e tasa di cambio di Dollar a subi loke pa paisnan Europeo lo ta beneficioso ora nan ta exporta nan productonan pa Merca.
Kico e resultado di e medida Mericano lo ta pa Aruba? Kico su resultado lo ta pa e cantidad di prestamonan cu ta wordo haci pa hende realisa biahe?
Ta wordo spera cu e tasa di interes riba prestamo, por sigui subi na Merca, como medida pues pa stop inflacion.
Hopi Mericano mes tin reserva contra e medida, cu manera ya a wordo bida, lo aumenta e costo di prestamo, aunke e prijsnan mes no ta baha.
Importante ta bira pa determina, kico e resultado lo ta den mundo di biahe.
Na Europa companianan ta contento cu e aumento di e tasa di interes riba prestamonan pasobra e ta positivo pa exportacion di paisnan Europeo pa Merca.
DIARIO ta den contacto cu informantenan pa haya mas informacion di e particularidad, cu ta mustra cu na Aruba mester tin atencion pa medidanan cu gobiernonan na tur pais di mundo ta tuma, pa confronta inflacion y otro situacionnan cu a presenta.
Pa Aruba e topico sigur ta interesante y lo ta bon pa tur sector atende cu e desaroyo aki, cu lo tin resultado pa Aruba.


text:
Curaçao Clean Up Kiko falta nos so anto???! Un aña a pasa i nada ahinda
Aruba, Bonaire, Saba i Statia i hopi otro pais rònt mundu a tuma medida pa kombatí nos problema mundial di plèstik…
Na Kòrsou ketubai ta papia nos ta papia so!
Nos ta kontentu ku Gobièrnu a proklamà ‘Aña di Limpiesa’ i ku a kuminsá limpia tambe den barionan. Pero esei sigur no ta sufisiente.
Nos ta kere ku Gobièrnu huntu ku su habitantenan kada un mester karga nan responsabilidat pa logra esaki.
Un Gobièrnu no solamente ta tuma desishon tokante su lèinan, pero tin ku implementá i pone un sistema pa kontrolá esaki na serio tambe.
I huntu ku Gobièrnu, NOS TUR komo habitante di Kòrsou tin ku keda kuida nos medioambiente.
AMI ke biba riba un isla LIMPI. ABO tambe?


text:
Kralendijk – Entrante promé di sèptèmber 2021 a nombra Thijs Verheul komo e Komandante General nobo di e kuerpo di bombero Hulanda Karibense (BKCN). E predesesor di Verheul, komandante general interino Wouter Zitter, a tuma despedida di e kuerpo.
Thijs Verheul (58) ta bini di e region di seguridat sùitost di Brabant, unda el a optené mas di 25 aña di eksperensia den servisio di brantwer. Tambe el a traha pa Komishon Oropeo komo sekretario di e Delegashon Oropeo na Pakistan. Señor Verheul lo dirigí e kuerpo pa un periodo di 3-5 aña.
Lesa tambe:


text:
KRALENDIJK – ‘Elphants Splash Education’, djaweps 11 di novèmber a risibí un kashi i kantidat di buki. Ta trata di buki di parti di ‘Fundashon Lesa ta Dushi’, ku tur aña ta hasi esaki den kuadro di siman di buki pa mucha. E kashinan ta traha pa hóbennan di MBO, i e direktor di e skol, na e okashon a bisa ku e ta kontentu ku loke MBO ta hasiendo i lo kontinuá ku esaki añanan binidero.
E Lider nan di e akohida pa mucha a apresiá e gesto i tabata notabel e muchanan, entusiasmá pa atendé ku e bukinan den kashi. E aña aki 8 kashi hóbennan di MBO a traha pa entrega na akohidanan pa mucha.


text:
‘Vriendschap Eendracht Sterken Tegen Alles’ (VESTA), djadumingu 26 di novèmber 2017, a zona un kampanazo den kontinuashon dje kampionato di futbòl. E tim di Buena Vista i besindario a goleá kampion di Kòrsou Centro Dominguito ku 4-0.
Federashon Futbòl di Kòrsou (FFK) a kontinuá den wikènt ku diferente wega válido pa e kampionato den promé divishon, esta Liga MCB. E kompetensia ta keda hungá den Stadion Antoine Maduro na Kintjan.
Den e promé wega awe djadumingu VESTA a derotá Centro Dominguito ku skor di 4-0. Vurgel Bekeer a sobresalí ku 2 gol. Ela skor e promé gol di su ekipo na di 30 minüt di wega, miéntras ku na di 84 minüt tambe e tabata éksitoso. Jerachmeel Cleofa a nota na di 35 minüt i den tempu èkstra Shurwendel Roosje hinka di 4 gol.
Inter Willemstad den e di dos enkuentro awe djadumingu a gana ku skor minimo (1-0) di Jong Colombia. E gol aki a keda anotá pa Rayson Koeiman na di 61 minüt di wega.
Jong Holland a fortifiká su liderato den e kampionato, ganando djasabra su di 3 enkuentro konsekutivo. E Trikolornan a goleá Hubentut Fortuna ku 5-1. Randall Winklaar a habri e skor na di 12 minüt di wega. Hugo Acosta Perez a hasi e wega 2-0 na di 27 minüt.
Despues di sosiegu Charlie Martina a skor e di 3 gol pa Jong Holland. Esaki tabata na di 58 minüt dje wega. Winklaar na di 65 minüt a skor su di dos gol dje enkuentro, miéntras ku Acosta Perez na di 78 minüt tambe a bolbe anotá pa e Trikolornan. Romerson Winklaar den tempu di leshon, esta despues di 90 minüt di wega, a salba honor pa Hubentut Fortuna.
Union Deportivo Bandabou (Undeba) tambe a sali viktorioso djasabra. E tim a gana ku skor di 2-1 di Victory Boys. Chris Isenia na di 14 minüt a pone e ekipo di Bandabou dilanti. Shakir Amerikaan 11 minüt despues a skor e gol di sigurá e viktoria. Sendley Bito via di pinalti na di 42 minüt di wega a skor e úniko gol pa Victory Boys.
Djabièrnè anochi RKSV Scherpenheuvel a gana su di dos enkuentro den e kampionato yòn. E tim di fraternan a gana ku skor minimo (1-0) di Centro Social Deportivo Barber. Atrobe tabata jimbertson Vapor ku a hinka gol pa su ekipo. Esaki tabata via di pinalti na di 77 minüt dje wega.
Jong Holland ta komandá e tabla di posishon ku 9 punto for di 3 wega. E di dos puesto ta okupá pa Skèrpènè ku 7 punto. VESTA, Undeba i Inter Willemstad ta kompartí e di 3 puesto ku 6 punto. Centro Dominguito ta na di 6 puesto ku 4 punto. Centro Barder ku 3 punto ta okupá di 7 puesto riba tabla di posishon. Victory Boys i Jong Colombia ta kompartí e di 8 posishon ku 1 punto, miéntras ku Hubentur Fortuna ta den sotano, esta na di 10 puesto, ku 0 punto.


text:
Siman pasa por a tuma nota di algun imagen ta circula rond riba red social di minister di finanzas di Aruba Xiomara Maduro den cual por mir’e para rond di resto di un pagara. Esaki a tuma luga dia 6 di januari ultimo a pesar cu ta prohibi di tira klapchi despues di dia prome di januari pa 1:00 pm.
Awe mainta den un conferencia di prensa e minister a admiti cu enberdad el a cende un pagara, pero cu e no tabata na altura di e reglamento cu no mag di tira klapchi despues di dia prome. Asina el a bisa cu e sa cu tur hende ta zundra bisando cu como minister e ta ‘suppose’ di sa.
Den un reaccion el a bisa “ruman, si mi tin cu bay cera bo tin cu hiba mi cera anto”, pues segun e minister el a celebra nos cultura y tin hende a cuestiona e motibo pa cual el a haci esaki. Segun el a splica, el a lanta cu e custumber di tira tur klapchi dia 6 di januari y saca kerstboom pafo y cu tin hende ta hasta kima esakinan. El a pidi despensa si pa su acto y a bisa cu si mester hib’e cera, nan sa unda pa hay’e y cu e no ta riba ley. Ora cu a puntr’e si e ta kere e ta bay haya un boet, el a bisa cu e ta laga esey den man di husticia.


text:
KRALENDIJK- Den transkurso di djaluna, polis na Boneiru a publiká vários pòtret riba nan página di Feisbuk, mustrando artikulonan ku ta procedente di robo i ku a wòrdu konfiská.
“En konekshon ku un kaso andando na Boneiru, Kuerpo Polisial Hulanda Karibense ta buska doño di e siguiente artíkulonan. Den kaso ku rekonosé un òf mas di e artíkulonan aki por mèldu na polis via meil politie@politiecn.com òf na warda di polis” asina KPCN a skibi.
Prueba
Na mes momento, polis ta bisa ku esnan ku ta mèldu nan mes komo doño legítimo di e pertenensianan aki, mester por prueba ku e artíkulo aki ta pertenesé na nan. Esaki por pa medio di un keho resien hasí, portrèt, faktura di pago òf number di seri òf algu por estilo.


text:
Departamento di Integracion, Maneho y Admision di Stranhero (DIMAS)
Departamento di Integracion, Maneho y Admision di Stranhero (DIMAS) ta desde 1 juli 2006 e organisacion na Aruba cu ta encarga cu e ehecucion di e maneho di stranhero di e gobierno di Aruba.
Esaki ta encera cu DIMAS ta evalua tur peticion di stranheronan cu kier establece nan mes na Aruba. Por trata di personan cu no a nace na Aruba y cu temporalmente od permantemente kier traha y biba na Aruba. Pero por ehemplo tambe studiante of stagairenan cu kier sigui nan estudio of kier corre stage na Aruba.
DIMAS ta un organisacion cu ta ehecuta e maneho di stranhero na nomber di e Ministerio di Desaroyo Teritorial, Infrastructura y IMedio Ambiente.
Vision
- Actua como lider pa un administracion optimalisa y duradero di stranhero;
- envolvi e organisacionnan y partnernan colaborador pa sincronisa y ehecuta e maneho di stranhero;
- percura pa un mehoracion continuo di e calidad di servicio di e organisacion y di e personal.
Mision
- Realisa un maneho integral y duradero pa asunto di stranhero
Meta primordial
Pa ehecuta e tareanan riba e tereno di stranhero unda ta percura pa un mihor integracion, un maneho di admision restrictivo, cumplimento di e ley di Admision y Expulsion (LTU), un maneho di regreso efectivo, un maneho integral di asilo, migraciĆ³n y stranhero como tambe control di ilegalidad.
Desde 1 di juli 2006 Departamento di Integracion, Maneho y Admision di Stranhero (DIMAS) ta e organisacion na Aruba cu ta encarga cu ehecucion di e maneho di stranhero di gobierno di Aruba. Esaki ta encera cu DIMAS ta evalua tur peticion di e stranheronan cu kier establece na Aruba. Por ta personanan cu no ta naci na Aruba y cu temporalmente of permanentemente kier traha y biba na Aruba. Pero por ehempel tambe studiantenan di afo of stagiairnan cu kier sigui nan estudio of core stage na Aruba.
DIMAS ta un organisacion cu ta ehecuta e maneho di stranhero na nomber di Ministerio di Desaroyo Teritorial, Infrastructura y Integracion.
E tareanan principal di DIMAS ta:
- Trata peticion pa admision y estadia, sea pa traha of no;
- suministra (duna?) permiso pa estadia temporal of permiso pa estadia pa un tempo indefini;
- suministra (duna?) declaracion pa admision cu no ta cay bou di e ley di LTU, segun articulo 1;
- duna declaracion di garantia pa loke ta trata suministro y dunamento di visa dor di embahada y consulado den exterior;
- control riba estadia (largo) legal di stranhero;
- haci investigacion den caso di peticion pa entre otro empleado pa trabou di cas cu ta biba na e cas;
- control riba estadia cortico di stranheronan, entre otro turistanan;
- haci trabou preparativo riba tereno di maneho di naturalisacion, te asina leu cu e ta forma parti di e tarea di Pais Aruba;
- hiba un maneho intregal pa asunto di stranhero, cu otro palabra un maneho efectivo di integracion, regreso y admision.


text:
Pronóstiko di tempu pa Kòrsou i bisindario bálido te djarason mainta 06:00 o.l., 12 di òktober 2016.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 12 di òktober 2016.
Kompilá: Djamars 11 di òktober 2016, 05:00 o.l. (09:00 UTC)
Tempu: Lévemente te parsialmente nublá i durante mainta de bes en kuando un poko mas nublá ku chèns pa un áwaseru lokal.
Temperatura máksimo lo alkansá 34ºC i temperatura mínimo, 26ºC.
Solo ta sali 06:25 i e lo baha 18:19 o.l.
Bientu: For di direkshon generalmente ost i moderá; forsa 3 te 4 (11 te 30 km/ora, 7 te 16 nudo). Prinsipalmente den dia òf durante di posibel áwaseru, de bes en kuando basta fuerte; forsa 5 (31 te 39 km/ora, 17 te 21 nudo).
Situashon general: Un ola tropikal tabata situá awe mainta west di Aruba i ta sigui move den un direkshon west alehando su mes for di nos region. Sinembargo e kondishon atmosfériko lo keda favorabel pa desaroyo di nubianan, kual por produsí algun áwaseru riba sierto parti di nos isla. Durante e posibel yobidanan aki no ta ekskluí e chèns pa welek i bos.
Kondishon di laman: Trankil te moderá ku altura di olanan entre di 0.5 i 1.5 meter (2 te 5 pia).
Sistemanan signifikante di wer tropikal: Tormenta Tropikal Nicole awe mainta tabata situá riba Osean Atlántiko, algu mas ku 580 kilometer sùit di Bermuda. E tabata move pokopoko den direkshon nort nortwest i no ta forma menasa pa nos region.
Fenómeno spesial: Ningun.
Pèrspektiva te djaweps mainta: Por lo general parsialmente nublá i lokalmente lo kai un òf mas áwaseru. Bos tambe ta posibel na algun kaminda.
Meteorólogo: Luciano.
E próksimo boletin di tempu lo wòrdu publiká djamars 11:00 o.l. (15:00 UTC).


text:
Korsou
Boto patruyero di Wardakosta i avion Dash ta interseptá ‘go-fast’ riba laman
Wardakosta ayera mardugá a detektá un ‘go-fast’ sospechoso den besindario di Klein Kòrsou; e
‘go-fast’ aki tabata nabegá den direkshon Nort.
Mes ora e Sentro di Reskate i Kordinashon di Wardakosta a dirigí un boto di patruya Metal Shark
huntu ku e avion Dash na e lokalidat, pa interseptá e ‘go-fast’. Na yegada di Wardakosta na e
sitio e boto sospechosonan a purba di hui. E tripulashon di Metal Shark durante e persekushon
a lòs tirunan di atvertensha pa purba di obligá e ‘go-fast’ pa stòp. E tripulantenan di e ‘go-fast’ a
ignorá e atvertensha aki i a hisa nan velosidat pa purba di skapa. Tripulashon di e Metal Shark
despues di esaki a dispará tirunan dirigí riba e motornan, ku a okashoná ku esakinan a paga i e
‘go-fast’ a para.
Despues di e intersepshon e ‘go-fast’ ku seis pasahero Venezolano a keda hibá na e pir di
Wardakosta, i a listra e boto rigorosamente. Aki a haña un kantidat di bulto di droga i arma. E seis
hòmbernan, e armanan i un kantidat grandi di droga a keda entregá na Kuerpo Polisial Kòrsou
pa mas investigashon di e kaso aki. E droganan entretantu a keda destruí.


text:
DEN HAAG – E motibonan di retiro di minister Plenipotenciario Guilfred Besaril, ta 100% personal. Despues cu e noticia di sorpresa a drenta diabierna mainta, atardi e mandatario a confirma su decision pa noticiacla. “Sr. Lacle, mi motibonan ta 100% personal. Ami cu mi señora a bin ta struggle na Hulanda cu nos baby. Nos a echt onderschat e combinacion di nos funcionnan y e echo di tin un baby” e mandatario a cuminsa na bisa”.
SORPRESA
E mandatario a gara basta hende di sorpresa, cu e noticia repentino. Y e motibonan pa cual e retiro tabata, tabata varia hopi. Tambe a cuminsa papia riba e reemplasante, kico ta para di e futuro politico di Besaril, unabez na Aruba y mucho mas. E mandatario sinembargo, a tene e combersacion hopi cortico, y no ta descarta cu den e dianan nos dilanti, tur e otro preguntanan lo haya contesta.
BAY ARUBA
“Mi señora tambe tin un trabou di hopi responsabilidad” e mandatario a sigui cu su splicacion pa e portal aki diabierna. “Combina esakinan sin e vangnet familiar di Aruba, dos yiu lantando leu for di otro, a forsa ami cu mi señora na reflecciona y nos a yega n’e conclusion cu ta miho nos bolbe bek cas” e mandatario a sigui bisa. "Y nos ta haci esaki, probechando naturalmente di e periodo di zomer cu ta e recess político na Hulanda pa e bolbe bek cas”, e mandatario a finalisa bisando. Su ultimo dia di trabou lo ta 30 di juni proximo, pa despues colega Ady Thijsen tuma over dia 1 di juli 2022.
DEN HAAG - IR. R.P. (Roald) Lapperre ta bira e Director-General pa Relacionnan den Reino na e ministerio di Asuntunan Interior y Relacionnan den Reino (BZK). Conseho di minister a aproba e proposicion di minister Bruins Slot di Asuntunan Interior y Relacionnan den Reino. E nombramento ta entrante prome di september 2022.
DEN HAAG – ‘Si bo no tin un camber of adres fiho, pospone bo binimento pa Hulanda cu un aña’. Esaki tabata e mensahe cu Arubahuis a manda diahuebs for di Hulanda, pa mustra e seriedad di e situacion pa haya cas. Segun Arubahuis, nan ta den pleno preparacion pa e binimento di e grupo di studiantenan na luna di augustus benidero. Den cuadro di esaki Arubahuis a ricibi diferente signal for di e mentornan cu hopi studiante cu ta biniendo Hulanda te ainda no tin camber of vivienda regla. Tambe cu un cantidad grandi di studiante no a inscribe na tempo pa un vivienda.
AMSTERDAM – Riba varios parti di Hulanda, tabatin avenidanan principal blokia pa cunukeronan rabia pa e maneho di nitrogeno. E blokeo cu tractor a causa filanan hopi largo di varios kilometer. E cunukeronan a sigura cu nan lo sigui cu nan accion mayan tambe debi na e votacion cu lo tin cu tuma lugar e siman aki riba e tema, door di gobierno Hulandes.
ZIERIKZEE – Tin por lo menos un morto y 10 herido di e tornado suak cu a pasa riba ZIerikzee, un ciudad chikito cerca di Rotterdam na Hulanda den fin di siman. Asina e gobierno di Zeeland ta raporta. Tabata papia inicialmente di un hos pero segun Weeronline, ta trata di un tornado suak. Por lo menos 4 cas a perde nan dak, y di otro casnan, e panchinan a wordo ranca door di biento. Tambe varios palo a wordo benta abou y bentana kibra.
DEN HAAG – Conseho di Minister di Reino (RMR) a duna su aprobacion pa Aruba cuminsa cu e proceso di eliminacion di e recorte salarial, mientras cu St Maarten y Corsou tin cu warda un rato mas. Asina secretario di estado Hulandes Alexandra van Huffelen a confirma despues di e reunion. “Aruba a bay di acuerdo caba (cu e condicionan poni:red) pues e por cuminsa (cu e eliminacion di e recorte salarial)”, secretaria van Huffelen a cuminsa na bisa. “St Maarten y Corsou ainda no!”, e mandatario a subraya, indicando cu nan ainda no a bay di acuerdo cu e condicionan.
NIJMEGEN – Seguridad di e clinica TBS Pompekliniek na Nijmegen tabata sa di e huida di dos TBS’rs diamars anochi di e lugar, pero cos a bay asina lihe cu nan no a logra pone man riba e dos personanan en cuestion. Asina e director Edo de Vries a sigura. Un di dos heki cu mester a frustra un intento, despues di 3 aña ainda no ta completa. Tabata diamars anochi cu e dos personanan Luciano Dijkman y Sherwin Windster a logra scapa. Nan a logra haci esaki den un auto cu tabata cla para pa yuda nan. Helicopter a purba busca pero sin exito. Tin un ekipo special en busca di e dos fugitivonan.


text:
-
Komparashon di preis di karni i bèrdura yanüari 2021
- February 12, 2021
- Posted by: FPK
- Category: Komparashon di preis, Komunikado di prensa
Ku e meta pa fasilitá konsumidónan den nan proseso di kompra, Fundashon pa Konsumidó durante e periodo di 25 di yanüari te ku 29 di yanüari 2021 a bishitá un kantidat di 22 establesimentu pa anotá preis di 93 produkto di karni, belèg, fruta i berdura. E 22 establesimentunan ku a forma parti di e
-
Komunikado di Prensa: Konsepto di Lei Small Claims Court
- January 21, 2021
- Posted by: FPK
- Category: Komunikado di prensa
Small claim court: Un prosedura na korte apropiá pa nos konsumidónan Nos Kódigo Sivil ta kontené leinan ku ta protehá derechinan di Konsumidó. Un ehèmpel ta e derechi riba un bon produkto. Si despues di kompra, e produkto resultá di ta defisiente, e konsumidó por eksihí di e komersiante pa drecha òf remplasá e produkto.
-
Produktonan di prevenshon COVID-19
- October 7, 2020
- Posted by: FPK
- Category: Komparashon di preis, Komunikado di prensa
Anotashon di preis Produktonan di prevenshon COVID-19 Mirando tur e desaroyonan di e vírùs di Corona aki na Kòrsou i skuchando e gritunan di nos konsumidónan relashoná ku preisnan di entre otro tapa boka i ‘handsanitizer’, Fundashon pa Konsumidó a bishitá 24 establesimentu (botika i supermerkado) durante e periodo di 8 te ku 14
-
Anotashon di preis Back to School
- August 6, 2020
- Posted by: FPK
- Category: Komparashon di preis, Komunikado di prensa
Un aña eskolar nobo ta bai ranka sali i komo mayor, edukadó òf studiante bo mester ta bon informá di tur loke ta trata preisnan di artíkulonan pa skol. Pa e motibu aki, Fundashon pa Konsumidó konhuntamente ku Ministerio di Desaroyo Ekonómiko (MEO), a anotá preis di un kantidat di 63 material di skol na
-
Komparashon di preis supermarket i minimarket
- June 29, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 174 produkto. E 22 establesimentunan ku a forma parti di
-
Komparashon di preis di karni i bèrdura
- June 15, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 90 produkto di karni, belèg, fruta i berdura. E 22
-
Komparashon di preis produktonan NO regulá aprel vs mei 2020
- June 4, 2020
- Posted by: FPK
- Category: Komparashon di preis, Komunikado di prensa
Departamentu di inspekshon di Ministerio di Desaroyo Ekonómiko a bishita 15 establesimentu durante luna di mei, den kual a anotá preis di un total di 192 produkto NO regulá. Teniendo na kuenta e posibilidat ku supermerkadonan lo oumentá nan preisnan debí na e situashon di Covid-19, a kompará preisnan di luna di mei i aprel
-
Komparashon di preis produktonan NO regulá febrüari vs aprel 2020
- April 28, 2020
- Posted by: FPK
- Category: Komparashon di preis, Komunikado di prensa
Departamentu di inspekshon di Ministerio di Desaroyo Ekonómiko a bishita 15 establesimentu durante luna di aprel, den kual a anotá preis di un total di 232 produkto NO regulá. Teniendo na kuenta e posibilidat ku supermerkadonan lo oumentá nan preisnan debí na e situashon di Covid-19, Fundashon pa Konsumidó a kompará preisnan di luna di
-
Komparashon di preis produktonan NO regulá
- April 21, 2020
- Posted by: FPK
- Category: Komparashon di preis, Komunikado di prensa
Nos Pais ta pasando den un temporada krítiko i difísil. Un temporada den kual nos tur komo siudadano tin ku duna di nos banda pa asina huntu kombatí e asina yamá Covid19. Komo konsumidó, Covid19 di un òf otro manera a fòrsa nos pa ta aun mas alerta, responsabel i konsiente. Prinsipalmente ora ta trata
-
Produktonan di prevenshon COVID-19
- March 16, 2020
- Posted by: FPK
- Category: Komparashon di preis, Komunikado di prensa
Anotashon di preis Produktonan di prevenshon COVID-19 Mirando tur e desaroyonan di e vírùs di Corona aki na Kòrsou i rònt mundu, Ministerio di Desaroyo Ekonómiko konhuntamente ku Fundashon pa Konsumidó pa medio di e komunikado aki ke informá i konsientisá nos konsumidónan di e preisnan di produktonan riba merkado ku por fungi komo


text:
Wild Cats Guardian Group/KJ74 ta bai purba gana su di 6 wega sin derota den promé buelta dje kampionato di beisbòl dòbel A lokal, esta Liga Aqualectra. E kampion di Kòrsou ta hunga awenochi, djasabra 19 di mei 2018, kontra Sta Rosa Indians.
Federashon Beisbòl di Kòrsou (Febeko) ku Micheline Heyliger komo presidente di direktiva, ta organisá e kompetensia di beisbòl. E kampionato ta keda hunga den tres stadion: Stadion Johnny Vrutaal, Parke Heintje Kool i Tio Daou Ballpark.
Wild Cats ta e úniko ekipo ku ainda no a pèrdè den Liga Aqualectra. E kampion di Kòrsou a gana porsierto djaweps ei ku skor konvinsente di 12-1 di Groot Kwartier Stars Mangusa. E wega aki a tuma lugá den Tio Daou Ballpark na Noord Zapateer.
Picher Ruderly Manuel a bai e ruta kompleto pa Wild Cats. Den 8 inen e tabatin solamente 96 lansamentu, di kua 70 straik i ku ta indiká ku e tabatin pues tremendo kòntròl. Ela pèrmití solamente 1 kareda i 5 hit, ponchá 9 bateadó i duna 1 base por bola.
E ofensiva dje Pushinan Brabu tambe tabata tremendo. E bateadónan a bati 8 hit, bou di kua 2 homerun. Esakinan tabata pa kuenta di Rojean Cleofa i Randolph Kirindongo. Cleofa a kaba e wega ku 1 hit den 4 turno i 3 kareda empuhá, miéntras ku Kirindongo tabata bon pa 2 hit den tambe 4 turno i 2 kareda empuhá. Yurendell de Caster tambe tabatin un bon anochi na bate ku 2 hit den 3 turno i 2 kareda empuhá.
Esaki ta e di sinku viktoria pa Wild Cats den e promé buelta di Liga Aqualectra. E kampion di Kòrsou no a pèrdè niun wega ainda i ta hunga awe nochi kontra di Sta Rosa Indians, ku ta okupá e di dos lugá riba tabla di posishon ku 4 triunfo i 1 derota.
Porsierto ku e úniko wega pèrdí aki e Indjannan di Sta Rosa a sufri djarason tras di lomba. Tabata e tim di Fire Birds Citizen Insurance ku a sòru pa esaki i asina haña number di kas. E wega’ki a kaba ku skor di 6-3. Riba djamars tabata Sta Maria Pirates ku a gana ku skor di 6-5 di Marchena Braves.
E enkuentro di awenochi entre Wild Cats i Sta Rosa Indians ta kuminsá mitar di 8 den Stadion Johnny Vrutaal na Rif, Otrobanda.


text:
Biaha
-
Conseho / tips ora di biaha
Cu informacion tocante e situacion di e pais cu bo ta bay bishita, bo por prepara bo mes miho riba e risiconan cu bo ta core pa bo seguridad durante bo estadia na e pais. Risico manera secuestro, atraco arma, atentado of desastre natural. Mirando cu asuntonan di exterior ta un asunto di Gobierno di Reino, bo por bishita www.rijksoverheid.nl/onderwerpen/reisadviezen pa masinformacion y conseho (na Hulandes) tocante e pais cu bo kier bishita.
-
Vacuna contra keintura geel (caarchi geel)
Vacuna contra keintura geel (caarchi geel)
Segun sugerencia y reglanan di Organisacion Mundial di Salud, Ministerio di Salud di Aruba a dicidi cu entrante 1 di maart 2018, ta exigi e certificado Internacional di Vacunacion of Profilaxis (CIVP), kiermen e vacuna contra keintura geel, miho conoci como Carchi Geel, di tur pasaheronan cu drenta Aruba for di luganan den riesgo di keintura geel.
-
Importacion di mercancia ora di biaha
Bo ta topa Douane (Departamento di Aduana) ora cu bo a caba di pasa inmigracion y bo a busca bo ekipahe.


text:
Despues di a termina su estudio 10 aña pasa, Anky Vrolijk a haci diferente cambio riba e tereno laboral. Semper e cambionan aki tabata positivo. Anky a traha como coordinadora na un scol Hulandes pa casi 4 aña. Despues el a traha como directora na YMCA Aruba y te awe e ta fungi voluntariamente como Secrataria di Board YMCA Aruba. Pa 3 aña el a fungi como directora di e edificio Multi Funcional (MFA) y awor Anky ta directora di Fundacion Museo Arubano, caminda nan ta maneha 3 museo y un exhibicion.
Durante e ultimo 10 aña Anky a percura pa amplia su conocemento laboral, siguiente diferente curso, manera: Ley Laboral, Papiamento y e cursonan riba e tereno cultural, pa asina engradece su conocemento den un forma, cu por contribui mas efectivo na su trabou diario. Anky su trabou como directora Fundacion Museo Arubano ta encera e guia y responsabilidad diario di e liderasgo di e museonan. E ta percura pa e maneho ta den e mihor forma di e diferente museonan y exhibicion, cu ta forma parti di Fundacion Museo Arubano. E contenido pa cada museo ta bou di responsabilidad di nan curator, Renwick Heronimo y hunto nan ta crea e producto completo, pa asina expone e informacion den e mihor firma posibel. Anky Vrolijk ta den edicion di FOCUS di maart cu un interesante entrevista. Busca bo revista pa asina lesa e entrevista completo!


text:
Dato tokante un hende su salú ta delikado. P’esei mes, Lei di protekshon di dato personal BES (Wbp BES) ta stipulá ku nan ta ‘dato personal spesial’, i ku un organisashon tin mag di usa e datonan akí solamente si e ta kumpli ku sierto kondishon spesial. No ta trata akí solamente di dato médiko ku dòkter ta diagnostiká i registrá, sino tambe dato tokante un hende su salú físiko òf mental.
Deber di sekresia
Hende ku a base di nan profeshon ta traha ku dato médiko tin un deber di sekresia. Esei ta enserá ku en prinsipio nan no tin mag di duna otro hende informashon di un pashènt. E tipo di deber di sekresia ta varia di un profeshon pa otro.
Dunadó di kuido, manera dòkter, enfermero i sikoterapeuta ta mará na deber di sekresia médiko, i esei ta reglá den lei. Pa algun otro tipo di dunadó di kuido, manera trahadó sosial, tin un deber di sekresia a base di nan kódigo profeshonal. E empleadonan di e instituto di kuido (manera un hospital por ehèmpel) kaminda un hende ta risibí tratamentu tin un deber di sekresia via nan kontrato di trabou.
No ta tur ora un dòkter mester ta enbolbí den uso i dunamentu di dato médiko. Un organisashon pafó di ramo di kuido tambe por usa i interkambiá dato médiko, basta Wbp BES òf un otro lei ofresé un base pa hasi esei
Nò, en prinsipio no tin mag. Ta bou di sirkunstansia eksepshonal so bo dunadó di kuido tin mag di duna otro hende bo datonan médiko. Komo pashènt, bo mester por konfia ku loke bo konta un dunadó di kuido konfidensialmente ta keda sekreto. P’esei dunadó di kuido tin deber di sekresia. I meskos ta konta pa otro empleado di instituto di kuido, manera hospital.
Deber di sekresia médiko
Deber di sekresia médiko ta konta pa dòkter, dentista, botikario, sikólogo GZ, sikoterapeuta, fisioterapeuta, opstetra i enfermero. Si un dunadó di kuido violá su deber di sekresia médiko, bo por entregá un keho kontra dje a base di derecho disiplinario (‘wettelijk tuchtrecht’) òf derecho penal.
Deber di sekresia a base di kódigo profeshonal
Pa sierto otro profeshon, manera trahadó sosial, lei no ta fiha un deber di sekresia médiko, pero e dunadónan di kuido akí tin un deber di sekresia sí. E deber di sekresia ei ta reglá den un kódigo profeshonal. Den sierto kaso, por tin tambe regla di derecho disiplinario (interno) ku nan tin ku tene nan mes na dje.
Deber di sekresia pa empleado di instituto di kuido
Si bo sera un akuerdo di tratamentu ku un instituto di kuido, tambe tin un deber di sekresia (artíkulo 7:457 BW BES). Un akuerdo asina ta enserá ku lo bo risibí tratamentu na e instituto di kuido.
Algun di e empleadonan ku ta traha na e instituto tin un deber di sekresia médiko òf un otro deber di sekresia a base di un kódigo profeshonal. Pero pa algun otro empleado, manera sekretaria i esunnan ku ta traha ku kontabilidat, esei no ta e kaso. Pero nan tambe tin un deber kontraktual di mantené bo datonan sekreto, esta, tur loke nan haña sa tokante abo i bo tratamentu debí ku nan ta enbolbí den bo tratamentu.
Tin diferente kondishon bou di kua bo dunadó di kuido (por ehèmpel bo dòkter di kas, dentista òf spesialista den hospital) tin mag di violá su deber di sekresia médiko. Den e kasonan ei sí bo dunadó di kuido tin mag di duna otro hende bo datonan médiko. E tres kondishonnan di mas importante ta aparesé aki bou.
Outorisashon
Bo dunadó di kuido por duna otro hende bo datonan médiko riba su propio inisiativa, òf otro hende por pidi bo dunadó di kuido bo datonan médiko. Den tur dos kaso, bo dunadó di kuido tin mag di duna nan bo datonan basta bo a duna outorisashon pa esei.
Promé ku bo por duna bo outorisashon, bo mester risibí tur informashon tokante pakiko nan lo mester duna otro hende bo datonan. Sea bo dunadó di kuido mes por duna bo e informashon ei (eventualmente na nòmber di e persona òf organisashon ku a pidié bo datonan) òf e persona òf organisashon ei mes por hasié.
Eksigensia di lei
Bo dunadó di kuido tin mag di violá su deber di sekresia médiko ora ta nesesario a base di algu ku lei ta eksigí. Ehèmpel di esaki ta algun disposishon ku tin pará den Lei di entiero BES (Begrafeniswet BES) i Lei di kremashon BES (Crematiewet BES), Desishon riba Seguro di Kuido BES (Besluit Zorgverzekering BES) i Lei di Seguro General pa Gastu Spesial di Malesa BES (Wet Algemene Verzekering Bijzondere Ziektekosten BES).
Konflikto di deber
Bo dunadó di kuido tin mag di violá su deber di sekresia médiko den kaso ku tin un konflikto di deber. Un konflikto asina ta presentá si kumplimentu ku e deber di sekresia médiko lo resultá den un daño òf peliger serio pa bo persona òf otro hende. Ta den kaso hopi eksepshonal so por papia di un konflikto di interes; mester ta un emergensia grave, por ehèmpel, si tin ku mèldu un kaso di abusu di mucha.
Bo dunadó di kuido mester a purba tur otro manera di resolvé e problema sin tin ku violá su deber di sekresia médiko. I promé, bo dunadó di kuido tin ku purba haña bo outorisashon tòg pa duna otro hende bo datonan médiko. Bo dunadó di kuido mester por hustifiká dikon e tin ku violá su deber di sekresia.
Bo dunadó di kuido tin mag di violá su deber di sekresia médiko si bo dun’é outorisashon pa hasié, si lei ta eksigí esei òf den kaso ku ta eksistí un asina yamá konflikto di deber. Ademas, tin tres otro kaso den kua bo dunadó di kuido por duna otro hende bo datonan médiko sin bo outorisashon.
Esnan direktamente enbolbí
Bo dunadó di kuido tin mag di duna informashon na esnan ku ta direktamente enbolbí ku bo tratamentu i na nan suplente- òf remplasantenan. Eseinan por ta otro dunadó di kuido, pero tambe sekretaria òf personal di kontabilidat.
Tin mag di duna otro persona bo datonan solamente te asina leu ku ta nesesario pa e personanan akí por kumpli ku nan tareanan. P’esei, ta sali for di e punto di bista ku bo ta outorisá esei. Si bo ophetá, bo dunadó di kuido no tin mag di duna nan bo datonan médiko.
Si bo dunadó di kuido ta usa un fail di pashènt elektróniko na nivel nashonal òf regional, tin mag di interkambiá bo datonan na nivel nashonal solamente si bo outorisá esei di antemano. Pa interkambio na nivel regional tambe tin bes bo outorisashon previo ta nesesario.
Representante legal
Bo dunadó di kuido tin mag di duna bo representantenan legal bo informashon te asina leu ku ta nesesario pa pidi nan outorisashon pa un tratamentu. Ta asina por ehèmpel den kaso ku mester trata un pashènt mayor di edat ku ta inkompetente (inkapas di tuma desishon pa su mes) òf un mucha bou di 16 aña. Den kaso asina, e dunadó di kuido ta pidi outorisashon di e representante(nan) legal di e pashènt inkompetente òf e mucha. Den kaso di mucha, mayoria di bes ta un òf tur dos mayor ta represent’é.
Un dunadó di kuido no tin mag di duna representante legal dato si esei lo no pas ku un bon dunamentu di kuido, por ehèmpel si esei lo ta kontra interes di e pashènt inkompetente òf e mucha.
Investigashon sientífiko
Generalmente, tin mag di usa bo datonan médiko pa investigashon di sientifiko solamente si bo a outorisá esei. Den sierto kaso i bou di sierto kondishon èkstra, esei por sosodé sin bo outorisashon tambe, pero solamente, por ehèmpel, si ta rasonablemente imposibel pa pidi bo outorisashon. Ademas, mester tin sierto garantia pa protegé bo privasidat.
Sí, esei tin mag. Lei ta eksigí pa bo dunadó di kuido duna bo kompania di seguro di kuido sierto dato médiko, manera dato ku ta nesesario pa por atendé e fakturanan di bo tratamentu.
Sí, esei tin mag. Hopi bes, no ta e dunadó di kuido mes ta traha i kobra e fakturanan di nan klientenan. Nan ta laga un ofisina di atministrashon òf un kompania di ‘factoring’ hasi esei pa nan, òf un ofisina di kobransa si bo no paga bo faktura na tempu. Pa un organisashon asina por traha faktura ku spesifikashon, e tin mester di dato médiko.
Bo dunadó di kuido tin mag di duna e organisashon solamente e datonan ku ta nesesario pa traha i kobra e faktura, i e organisashon tin mag di usa e datonan ei pa e meta ei so.
Si bo tin un pregunta òf keho, por ehèmpel pasobra bo ta haña ku bo dunadó di kuido a violá su deber di sekresia médiko, papi’é promé ku bo dunadó di kuido.
Boso no ta yega na un solushon?
Si bo no a keda satisfecho ku resultado di e kòmbersashon òf bo no ta deseá di papia ku e dunadó di kuido, tin diferente manera pa bo entregá bo keho.


text:
E hecho cu tin mas di 100 diferente plato di kimichi mester bisabo algo di e orguyo cu e Coreanonan tin den nan cuminda tipico.
Cuminda Coreano a desaroya cu tempo debi na cambionan cultural, pero e ta keda un aspecto grandi di identidad nacional.
Siguientemente, e prome tres platonan cu ta esencial pa e alma, curason y bo spijsvertering.
1. Stoba pa baha wayaba (해장국)
Mirando e cultura di bebemento Coreano, no ta un sorpresa cu su cultura di wayaba ta mesun dearoya, for di bebidanan prome cu bebemento, pa bebidanan pa despues di bebemento, pa un serie di platonan di cuminda stoba pika y variedad di sopinan.
Traha di un bouillon di carni, cu kool, soya, y sanger di baca gefreeze, e sabor dushi di combinacion ta haci milager pa despues di un anochi di bebemento.
2. Kimchi (김치)
Data di e Dinastia Silla (casi 2 mil aña pasa), kimchi ta e compañero picanto stima na caulkier mesa Coreano. E ta traha di kool fermenta y preserva den un peper, ajo, ginger y siboyin.
Bo ta sinti bo mes un poco aventurero? Cambia cu bo kimchi di kool cora pa (kimchi di rabano corta ggakdugi (kimchi di rabano corta), un postre popular na restaurantnan gimbap. Yeolmumul kimchi ta menos picante traha cu rabano den un sopi pika.
3. Sopi di Batata Dushi (순두부찌개)
Un soft tofu, oester y un webo den un sopi pika? E stoba aki ta un ehempel clasico di un sabor inespera combina cu sensacionnan delicioso. E tofu aki ta mantene e sabor di e oester y ta un alivio di tur e pika.
Un bon sundubu-jjigae ta bin den un wea tradicional diseña pa mantene e cayente. E webo ta wordo kibra den e stoba pa cushina hunto.


text:
“E crisis cu Aruba ta enfrentando ta un crisis sin precedencia y e unico forma pa nos sali di e crisis aki ta pa nos tur haci sacrificio”, esaki ta e mesahe cu Prome Minister Evelyn Wever-Croes a duna Parlamento durante tratamento di presupuesto diamars ultimo.
Prome Minister a informa Parlamento cu e necesidad financiero pa por bringa e efectonan di e crisis aki ta enormemente di grandi y pa cu esaki Gobierno di Aruba mester bay presta Awg. 1300 million.
Sinembargo, Prome Minsiter a indica, e placa aki no ta suficiente y ta bay rekeri sacrificio di e sector publico. Ya ta bisto cu sector priva ta sacrificando. Miles di mama y tata di famia ta perdiendo trabou. Varios compania no lo wanta e sla aki nan y keda opera. Kiermeen sector priva ta haciendo di su parti y aworaki Gobierno ta bay traha riba e parti di sector publico.
Minister di Finanasa a duna un splicacion amplio di e manera con Gobierno ta atendiendo cu e crisis aki. Esaki ta bay den 3 fase. E prome fase ta cu hunto cu profesionalnan, institucionnan manera Banco Central, Central Bureau Statistiek y Directie Economische Zaken, asisti pa IMF y S&P, a yega na calculacion di e impacto aki. Basa riba e esfuerso conhunto y inmediato aki, a yega na e suma di Awg 1300 miyon.
“Nos ta gradici Dios cu nos tin profesionalnan y nos sistemanan ‘in place’ pa por a calcula esaki mesora, algo cu otro paisnan den region ainda no sa con pa cuminsa calcula”, Prome Minister a duna di conoce.
Fase 2 ta pa busca e fondonan pa asina stabilisa e fondonan di AZV y SVB y tambe percura cu Gobierno tin fondo pa por sigui funciona. Esaki a haña aprobacion diamars 24 di maart di Parlamento. Gobierno di Aruba awor por cuminsa busca e fondonan aki. Unavez cu tin e fondonan aki y cuminsa yuda esnan afecta, Gobierno lo bay pa fase 3.
Fase 3 kiermeen baha gastonan di Gobierno. Corta drasticamente den gastonan di Gobierno y ahusta e patronchi di gasto na e realidad nobo pasobra e realidad ta cu e virus aki lo cambia tur cos pa nos. Nada lo keda mescos. Den e caso aki Gobierno mester ahusta den e presupuesto tambe di acuerdo cu e situacionan nobo.
Den esaki, Prome Minister a enfatisa cu si kier bay sigui funciona como Gobierno, Minister, Parlamentario y empleadonan publico mester bay entrega parti di nan salarionan y beneficionan. Pasobra Gobierno no ta bay tin placa pa por paga tur e gastonan. Esnan cu ta interesa pa sigui traha den servicio di Gobierno lo tin cu entrega pa por keda cu e trabou. Ta bay tin otronan cu talves no lo kier entrega y lo bandona servicionan di Gobierno talves pa busca otro oportunidad.
Pero e realidad cu e crisis aki ta laga nos cu n’e ta cu nos tur mester bay sacrifica. Prome Minister a indica cu ainda no sa e cantidad di loke mester sacrifica pasobra esey ainda mester wordo calcula. Pero aworaki e urgencia ta pa yega na e fondonan pa stabilisa fondo di AZV y SVB pa asina Gobierno por funciona y yuda esnan cu mas mester aworaki door di e crisis.
Prome Minister riba e sugerencia di Parlamentario Allan Howell pa Parlamentario y Ministernan entrega Awg 1000 pa luna pa 3 luna, a duna di conoce cu aunke esaki ta un gesto noble, e no ta loke nos tin mester aworaki pasobra ta premira cu Minister y Parlamentarionan lo mester bay corta y entrega hopi mas cu Awg 1000 y hopi mas cu 3 luna. Pa esaki Gobierno mester di tempo y espacio pa haci e calculacionnan drechi y real pa no core haci cosnan adhoc cu no lo yuda mucho.
“Lamentablemente e crisis aki ta forsa cu nos tur mester bay entrega. Gremionan ta reclama cu Gobierno no a haci e ahustenan y no a entrega. Pero nos no ta asina leu ainda. Tin demasiado aspecto di e crisis aki cu mester atende pareu cu nos no a logra yega aki nan ainda. Gobierno mester bay papia cu e sindicatonan prome y lo haci esey den e proximo dianan. Pero lamentablemente e crisis aki ta bay pone cu nos tur mester haci sacrificio pa nos sali fuerte bek como pais”, Prome Minister a enfatisa.


text:
ORANJESTAD – Ex-Ministro di Husticia, Ex-Vice Premier, Ex-Presidente di Parlamento, Ex-Miembro di Parlamento, Hyacintho Rudolfo(Rudy) Croes Ta Debolbe Su Condecoracion Real Cu El A Ricibi Na Su Mahestad Rey Willem Alexander!
Rudy Croes a haci e siguiente declaracion relaciona cu e Condecoracion Real cu el a ricibi algun aña pasa.
Varios aña pasa, mi tabatin e honor di keda condecora cu un distincion Real. Esaki mi a ricibi e tempo ey cu sentimentonan mixto. Hopi tempo caba ta den mi cabes pa debolbe esaki, pasobra e trato di e partnernan den Reino no ta igual y e respet mutuo no t’ey. Mi a carga pasenshi pa wak si e actitud colonial lo caba o cambia? Desapunto a crece cu e actitud di hopi di e politiconan Hulandes (mi no ta generalisa) y a bira hasta algo cu lo ocasiona rabia den cualkier persona! E trato colonialista ta expresa su mes den e practica di “formanan di esclavitud criminal contra nos pueblonan”. Recientemente por a presencia con un luchador pa libertad di su pueblo di Boneiro , señor James Finies a ser molestia fuertemente na unda hasta a viola su derechonan humano. Señor James Finies a expresa: “Nos Kier Boneiro Bek” cu tabata un protesta contra e anexion di Boneiro cu ta e pior forma di colonizacion! Na Statia a manda un Conseho Insular y Conseho Ehecutivo cas, cu a keda eligi democraticamente, pa pone muchanan manda di Hulanda pa haci y deshaci eynan! Ta nenga e pueblo di Statia pa bay eleccion nobo pa eligi un Conseho Insular, pero si ta pidi nan vota pa eleccion pa Parlamento Europeo, ki bofta mas grandi pa e pueblo di Statia.
Dia 10-10-10 (10 october 2010) e anexion “vergonzoso” di Boneiro y Statia a keda ehecuta, a pesar cu nunca nan a vota pa esaki. Al contrario, e anexion aki a keda rechasa totalmentemente pa e pueblonan di Boneiro y Statia! Aruba a haya su Status Aparte na januari 1986 y esaki no a bin como regalo. Hulanda no a exonera ningun debe di Aruba. El bay a base di un lucha di sanger, sudor y lagrima bao guia di Betico hunto cu su pueblo Arubiano! Na 10-10-10 (10 october 2010) Corsou y Sint Maarten a haya status di Pais Autonomo den Reino pero cu un supervision pisa tanto riba husticia como finanzas di parti di e Pais Colonizador Hulanda. Awor e pais colonizador ta sigui cu e practica di menaza y chantahe na un forma inhumano contra nan autonomia y cada biaha ta keda impone supervision y medidanan disproporcional! E practica aki a bira asina comun, cu awor hasta ta purba, cueste loke cueste, pa haci igual cu Aruba; atrobe cu menaza y chantahe! Tur esaki ta pasobra e pais Colonizador Hulanda a tuma nota di e interes economico cu presencia di gas y petroleo den Caribe. Despues di e tragedia 10-10-10 ariba menciona: e “Vision di Betico” mester bin riba mesa pa “un Reino di 7 pais independiente den un mancomunidad’ y cu lo bira ; duradero , responsable , basa riba respet y dignidad mutuo”. E Reino lo consisti di 7 pais (den orden alfabetico): Aruba, Boneiro, Corsou, Hulanda, Saba, Sint Maarten y Statia.
(A) Rey o Reina na cabes di Reino;
(B) Pasaporte di Reino y/o di cada pais (esaki ta existi caba den ReinoUni);
(C) Reglanan institucional pa finanza publico y husticia;
(D) Consorcio di paisnan pa percura pa nos soberania y seguridad.
Rudy Croes ta expresa:
CONSIDERANDO CU: • Un pais so den Reino so no por saca un otro pais for di constelacion di Reino; • E señalnan di menaza, chantahe, violacion di derechonan humano pa parti di e pais colonizador/anexador Hulanda a empeora y a bira mas cu un custumber contra e paisnan autonomo Aruba, Corsou y Sint Maarten; • Tambe e mas rechasabel ta e anexion total di Boneiro y Statia, hasta cu tendencia racial, violacion derechonan humano y hasta esclavisador; • Cu Conferencia Permanente Di Partidonan Politico di America Latino y Caribe (COPPPAL) tambe ta condena y rechasa cualkier forma di colonizacion/anexion den e continente Americano; • Hyacintho Rudolfo (Rudy) Croes ta Vice-presidente di COPPPAL encarga cu Casonan di Colonizacion pa COPPPAL, COPPPAL ta rechasa existencia di formanan colonialista den e Continente Americano; TA DICIDI: • Di debolbe e Condecoracion Real na Su Mahestad Rey Willem-Aalexander; • Di informa señor Gobernador di tal decision’ • Cu na momemto di su regreso na Aruba lo debolbe e articulonan di condecoracion na Señor Gobernador, pa asina na su turno Señor Gobernador haci esakinan yega cerca Su Mahestad Rey Willem-Alexander.
Atentamente, Hyacintho Rudolfo (Rudy) Croes


text:
Kamala Harris, Vice-Presidente di Merca, a protagonisa e portada di edicion di februari di e revista Vogue. Y a pesar di e relevancia di su aparicion den e publicacion, e berdad ta cu e usarionan di e rednan social a keda decepciona, specialmente pa e tipo di look cu e ta luci den e imagen. E portada controversial aki a pone cu Anna Wintour, editor-in-chief di e revista, mester a sali duna cara y mustra duidelijk cu su intencion hamas tabata pa minimalisa e logronan di Harris. Riba e potret, Kamala ta pose dilanti un fondo berde cu un cortina ros y bisti cu un jacket bruin, carson preto y keds Converse di mesun color; outfit cu den opinion di hopi no ta na nivel ni di e revista of di e importancia di su puesto den e actual panorama politico.
Tocante esey, Wintour a sigura den un comunicado cu el a manda e siman aki pa e corant The New York Times: “Obviamente nos a scucha y compronde e reaccion di e portada imprimi y solamente mi kier reafirma cu no tabata nos intencion en absoluto, di ningun manera, pa disminui e importancia increibel di e victoria di e Vice-Presidente. Nos kier celebra e victoria asombroso di e vicepresidente Harris y e momento importante cu e ta representa pa e historia di Merca, y en particular, pa e muhenan di color di henter mundo”, Wintour a sigura. Segun varios medio, e propio Kamala Harris a sinti decepciona cu su portada, ya cu originalmente a keda acorda cu e lo aparece cu un otro potret. Riba esaki, Wintour a aclarea cu nunca a acorda algun tipo di imagen en especial y cu henter e ekipo di e revista a yega na e conclusion cu e potret den cual Kamala ta aparece cu un look informal ta bay di acuerdo di tempo cu nos ta bibando riba henter e planeta. Den e comunicado Wintour ta bisa cu e dos imagennan a yega Vogue, cu tur a sinti cu e potret menos formal di e Vice-Presidente tabata refleha realmente e momento cu nos ta bibando. Memey di un pandemia espantoso cu e hendenan ta muri pa minuut y cu nan ta refleha e tragico momento den e historia global, cu un imagen menos formal, algo mas accesibel y realmente tabata refleha e ‘hallmark’ di e campaña di Biden-Harris.


text:
Recientemente AFBA a tene un encuesta entre su miembronan pa por establece con nan ta experienciando e ola di contagio di Omicron. For di e encuesta nos por conclui cu e situation di AO ta esun di mas grave cu a yega di experiencia, cu un resultado di 65% di su miembronan tin 15-30% di su empleadonan no por presente na trabow paso nan ta AO. Tin sierto establesimientonan cu te asta 50% di su empleadonan ta AO. Esaki ta pone companianan den nos industria, cu ta depende netamente di su empleadonan pa por brinda un bon servicio, den un situacion alarmante si ta sigui agrega un cantidad grandi di caso nan positivo mas un cantidad significante di persona den cuarentena.
Desde 30 di december 2021 e maneho di isolacion y cuarentena a wordo reduci na 5 dia, y tambe cuarentena pa esnan vacuna a wordo re-introduci. Sinembargo, e numbernan di casonan positivo di COVID a bira asina hopi cu te hasta SVB su director a anuncia publicamente cu a drenta record di AO ariba un solo dia. Esaki pa nos industria, cu ta depende di trahadornan pa por brinda servicio, tawata devastador.
AFBA a aserca Gobierno di Aruba y Crisis Team pa splica nos preocupacion y tambe a presenta algun sugerencia. Ta di remarka, cu nos carta a wordo bon ricbi y dibiaha a hanja comprension pa e situacion delicado. No solamente pa nos industria, pero locual esaki ta nifica pa nos entrada principal, e calidad di product Aruba. DVG a communica dia 7 di January, 2022 cu si bo ta vacuna cu booster, bo no mester bai den cuarentena y si bo tawata den contacto cu un persona positivo (y no tin symptoma) y tambe si bo a haya Covid den ultimo 4 simannan, bo no mester bai den cuarentena. E cambio den maneho ta trece cune un aire di alivio, paso asina tin un grupo di trahadornan cu ta na cas (sin symptoma) por a regresa na pia di trabow. Esaki, den combinacion cu e cantidad di casonan active bahando, ta trece un mehoracion den e situacion delicado cu nos industria ta aden. Adicionalmente, nos a wordo informa cu e booster shots lo ta disponibel pa adultonan 30+ awe, esaki sigur lo yuda baha e cantidad grandi di trahadornan cu ta AO door di ta den cuarentena.
Ta di sumo importancia pa nos di Aruba Food & Beverage Association pa por tin un communicacion habri y cu Gobierno y Crisis Team pa compronde e urgencia cu tur establesimiento ta pasando. Nos tin un caminda largo pa cana pa recuperacion di nos indutria, y ta agredecido pa e dialogo habri cu ta existi entre nos association, Gobierno di Aruba, y Crisis Team.


text:
The content originally appeared on: Diario
ORANJESTAD (AAN): Diaranzon banda di 12:25 am, net ora cu unidad di Polis ta na Sasaki Service Station ta yenando e tanki gasolin di nan unidad,
nan a mira con un Chevrolet Aveo color blanco, ta pasando banda di Polisnan y su tapadera di tanki ta habri, y e slang di e pomp keto bay ta colga na esaki.
Polisnan a duna e chauffeur un señal pa e stop, y el a cumpli cu esey tambe.
Nan a acerca e chauffeur, y nan a puntre si el a ripara cu el a start su vehiculo y a bandona e Gasoline station, siendo cu keto bay e slang ta poni na su vehiculo.
E chauffeur di inicial T., a declara na Polis cu e no a ripara mes cu el a ocasiona loke expertonan ta yama ‘breakaway’ di e slang. Pues e persona aki ta hopi distrai mes.
Polis a bise cu e tin di bay cerca personal di Sasaki Service Station, pa asina regla e asunto di e daño di a ‘breakaway’ y kibra e slang aki. Na otro paisnan, un breakaway ta costa entre 200 pa 250 Florin pa drecha bek.
Polis a tuma tur detaye di e chauffeur, y despues e chauffeur a bay paden di Sasaki Service Station unda el a duna nan tur detaye di e daño.
Na final, Polisnan a pone Central di Polis na altura tambe.


text:
Minister Dangui Oduber 10 di maart ta Dia Mundial di Riñon
Minister Dangui Oduber 10 di maart ta Dia Mundial di Riñon
ORANJESTAD – Den conexion cu “Dia Mundial di Riñon Minister di Salud Publico Sr. Dangui Oduber ta dirigi atencion riba e importancia di tin riñonnan saludabel. Diaranson ta un dia pa sensibilisa y crea consientisacion riba e salud di nos riñon. E aña aki WHO tin como tema #kidneyhealthforall, esta “Un riñon saludabel pa tur”.
Minister Oduber ta recorda comunidad cu pa prome biaha den historia di Aruba Ministerio di Salud Publico tin un maneho di prevencion (“national multi-sectoral action plan for NCD’s 2020-2030”) cu ta reconoci pa WHO y PAHO. Esaki ta e plan nacional di prevencion di malesanan di NCD’s. Esaki ta un plan pa preveni malesanan manera cancer, diabetes, cardiovascular, stroke y respiracion cronico. Tur e malesanan aki ta pisa hopi riba e gastonan di AZV, por ehembel diabetes ta ocaciona cu bo riñon nan ta stop di funciona optimal y conscuentemente bo lo mester dialysa. Un pashent cu ta dialysa tin un costo di 100 mil florin anual pa AZV y tur e malesanan aki por a wordo preveni.
Pa un riñon saludabel prevencion ta di suma importancia pa por yuda ricibi e cuido medico na tempo. Problema cu riñon kiermen cu un persona su riñon no ta funciona pa motibo di daño. E riñon ta e organo cu ta filtra exceso di likido y sushi den nos sistema y ta mantene e balansa den nos curpa.
E habito cu por causa riesgo nan halto cu por tin como consecuencia pa problema di riñon ta:
- Presion halto
- Diabetes
- Immflamacion den bo riñon
- Uzo di tabaco
- No bebe suficiente awa diario
E salud di nos riñon ta imortante pa regula e contenido e nivel di salo, exceso di awa y mantene e balance di kimico den nos curpa. Tambe ta importante pa haci ehercisio cu ta yuda mantene e nivel di stress abou. Nos riñon ta crea nos orina, aunke no ta un tema bunita pa papia pero esaki ta un di e proceso nan cu nos curpa ta saca sushi diariamente.
Minister Dangui Oduber su vision ta pa promove un miho cuido medico pero tambe un miho calidad di bida pa e poblacion di Aruba. E plan nacional di prevencion ta esencial pa realisa esaki, lo bay bin cu campañanan di conscientisacion pa yuda nos comunidad pa hiba un bida mas sano y saludabel.


text:
PREPARASHONNAN TA KANANDO DEN FUL SWING PA NOS SELEKSHON NASHONAL SU PARTIDO KONTRA HONDURAS DIA 3 DI YÜNI 2022 DEN STADION ERGILIO HATO!
Preparashonnan ta tumanado lugá pa nos promé partido di CONCACAF Nations League pa e aña aki ku lo tuma lugá djabièrnè, 3 di yüni 2022 pa 8’or di anochi den Stadion Ergilio Hato.
Gran parti di nos hungadó ya ta na Kòrsou i ta den entrenamentunan intensivo pa saka nos kara djabièrnè próksimo.
Karchinan pa nos partido di djabièrnè ta optenibel na e siguiente puntonan di benta;
– Mensing’s Caminada
– Van den Tweel Supermarket
– Sentronan di pago Tu y Yo
– Online via Caribbeanticketshop.com
Entrante djamars lo tin karchi disponibel na e lugá nan di kustumber esta; FFK, Botika Mampuritu, 4th of July snèk na Barber i Pòmp di gasolin Sta. Maria.
Kumpra bo karchi trempan pa bo no keda afó.
Preis general ta fl. 25 pa tur hende pa sekshonnan (A, B, C, D, E, F) miéntras VIP ta kosta
- 200,- ku konsumo inkluí.
Nos selekshon nashonal ta konta ku bo apoyo i sosten komo e di 12 hungadó kontra Honduras den Stadion Ergilio Hato dia 3 di yüni binidero.


text:
PROMÉ MINISTER GILMAR PISAS A BISHITÁ SRA. JULIANA KLEINMOEDIG EN KONESHON KU SELEBRASHON DI SU 105 ANIVERSARIO .
PROMÉ MINISTER GILMAR PISAS A BISHITÁ SRA. JULIANA KLEINMOEDIG EN KONESHON KU SELEBRASHON
DI SU 105 ANIVERSARIO .
Willemstad – Promé Minister Gilmar Pisas huntu ku Minister di Desaroyo Sosial, Labor i Bienestar Ruthmilda Larmonie-Cecilia a bishitá sra. Juliana Kleinmoedig en konekshon ku selebrashon di su 105 aniversario dia 16 di febrüari 2022.
Sra. Juliana Kleinmoedig, mihó konosí komo Ula, Shishi òf Julianita, a kumpli dia 16 di febrüari 105 aña.
Esaki ta nifiká ku Ula ta pertenesé na e grupo di sentenario, kual ta e grupo ku a pasa 100 aña.
Awor ku Ula tin 105 aña un i tur ta spera ku Ula ta sigui keda bendishoná pa nos Ser Supremo, pa asina e por bira un supersentenario, kual ta e grupo ku ta riba 110 aña.
Nos tin sigur ku tur hende ku ta pertenesé na Ula su famia lo tin e mesun deseo ei, mirando kuantu espeshalmente su subrinonan ta stimé i kuidé.
Nos a komprondé ku Ula ta bini for di un famia di 6 yu kaminda e ta esun mayó, i ku e la biba na Chincho i despues e la bai biba na Montagne Rey.
Ula tabata kana for di Monagne te Mahaai tur dia pa e por kumpli ku su trabou. Esaki ela hasi durante hopi aña i e la traha tambe diferente tipo di trabou.
Ula lo ta sigur un bon ehèmpel pa stimulá tur nos hendenan ku no tin trabou òf tur ku pa un òf otro motibu no ke tuma un trabou, debí ku esaki por ta keda leu for di nan bibienda.
Ku e bon memoria ku Ula tin ainda e por konta nos hopi di su eksperensianan di antes.
Ula tabata asina un bon trahadó ku ora su doñonan di trabou a bai biba afó nan mes a buska un otro trabou pa Ula.
Otro bon ehèmpel pa demostrá ta ken ta Ula.
Ula tabata un hende ku tabatin hopi amor pa su famia i e la hasta tuma 2 subrina pa e kria, debi ku e mes no tabatin yu. Awe ta su subrinonan ta hasi tur kos pe.
Ula a pidi Dios pa e por biba 100 aña i ta bisa ku nèt e ku no tin niun yu e Ser Supremo ta sigui regalá mas aña.
Promé Minister a bisa Ula ku e ta bendishoná i ku e Ser Supremo so sa dikon e ke pa Ula keda serka nos mas aña.
Promé Minister a felisitá Ula i henter su famia na nòmber di Gobièrnu di Kòrsou i deseá Ula hopi aña mas di bida.


text:
CARACAS – Nicolás Maduro presidente di Venezuela a akusá Iván Duque presidente di Colombia di a planeá vários “atentado terorista” na Venezuela. Den e kaso aki...
WASHINGTON – Segun un primisia ku a keda publiká den e prestigioso korant “The New York Times” pronto Donald Trump eks presidente di Merka lo anunsiá...
KIEV – Segun Kyrylo Budanov un di e máksimo hefenan di Inteligensia di Ministerio di Defensa na Ukrania a revelá ku presidente Vladimir Putin a keda...
COPENHAGEN – Soeren Thomanssen hefe di polis na Copenhagen a konfirmá ku ayera tardi un hòmber (22) a kana drenta den un sentro komersial ku un...
BOGOTA – Djasabra dia 2 di yüli Ivan Duque presidente di Colombia a bisa ku miéntras tantu ku e ta hefe di estado elo no permití...
CARACAS – Luciano Marín, alias Iván Márquez tabata bon na altura ku si e keda Venezuela su chèns pa keda bibu lo no dura muchu debí...
E relevista di Yankees JONATHAN LOAISIGA a traha den bullpen na Tampa. Ultimo biaha ku el a tira den Grandes Ligas tabata dia 22 di...
WILLEMSTAD (C) – E kampeonato latino intermediate a yega su final ora ku den e wega final e dos ekiponan di Kòrsou a enfrentá otro. Ta...
Polis na Repúblika Dominikana a arestá un hòmber ku kier a hòrta $ 180.000 for di e kuenta di e eks Big Leaguer Edinson Volquez....
Parse ku e sentral hulandes MATHYS DE LIGT ke bai e tim di Chelsea pa su atmirashon pa e entrenadó Thomas Tuchel. Tuchel ta wòrdu...


text: Un homber canando den J.G Emmanstraat pa Weststraat banda di Ranchostraat a bira victima di asalto. Polis a presenta banda di Tierras Colombiana y papia cu e homber cu ta papia ingles, e homber a notifica polis cu e tin un luna na Aruba y canando a keda sorprendi pa dos homber cu a wante y bay cu su cadena cu e tabata tin bisti na su nek. Ambos homber a core na pia bay for di e sitio. Un persona cu a mira e asalto a indica Polis cu ta e conocido di Polis G.Croes cu ta cana den area di Rancho. Polis a bay buske pero sin ningun resultado.